10 Drama Korea Terbaik Bertemakan ‘Time Travel’ Yang Wajib Anda Tonton

Anda peminat genre sains fiksyen? Bagi yang minat, pasti anda pernah dengar tentang konsep time travel iaitu sebuah konsep yang popular setelah terhasilnya novel dari H.G Wells yang berjudul The Time Machine.

Teori time travel ini sudah lama. Ia muncul sejak saintis terkenal, Albert Einstein mula memperkenalkan konsep masa yang dikenali sebagai konsep relativiti lagi.

Konsep ini memang cukup menarik sehinggakan ramai penggiat seni antarabangsa menggunakannya sebagai tema untuk filem dan drama. Siapa yang tak berminat untuk tengok cerita tentang perjalanan seseorang ke masa lalu dan masa hadapan, kan?

Oleh kerana teorinya yang kompleks, tidak semua filem dan drama yang berpandukan genre ini berjaya menarik minat penonton.

Akan tetapi, drama-drama dari Korea Selatan memang cukup terkenal dengan kualiti penceritaannya. Hari ini, kami akan senaraikan beberapa K-drama bergenre time travel yang anda wajib tonton!

Drama yang dikeluarkan pada tahun 2016 ini mengisahkan tentang seorang wanita dari abad ke-21 yang kembali ke zaman Dinasti Georyo. Drama yang bergenre time travel ini berbeza dengan drama kolosa Korea yang lain.

Padat dengan plot cerita yang menarik dan 7 Putera kacak, drama yang dibintangi pelakon dan bintang terkenal Korea Selatan seperti IU, Lee Joon-gi, Kim Ji-soo dan Kang Ha-neul ini pasti akan membuat anda ketawa dan menangis kerana jalan ceritanya yang cukup bagus. Bagi peminat EXO, Byun Baek-hyun pun ada dalam drama ini tau!

Drama yang turut dikenali sebagai 18 Again ini dikeluarkan pada tahun 2017. Cerita ini mengisahkan tentang watak Kyung-hee, seorang ahli bedah dalam bidang ortopedik yang kembali ke masa silam untuk menyelamatkan Na-bi iaitu cinta pertamanya dari kematian.

Drama ini dibintangi Choi Min-ho, ahli dari kumpulan SHINee yang merupakan kumpulan K-pop ternama di Korea dan juga bintang-bintang lain seperti Lee Yoo-bi dan Kim Bo-mi.

Kalau drama pertama tadi watak utama kembali ke zaman silam, drama time travel dan komedi romantik ini pula mengisahkan tentang seorang Putera Mahkota dari zaman Jeoson, bersama 3 lagi pengikutnya yang tiba-tiba terdampar ke abad 21.

Kisah ini bermula ketika Putera Lee Gak menjumpai isterinya mati lemas di sungai. Beliau bersama 3 lagi pembantunya mencuba untuk menyelidiki kematian isterinya yang disyaki sebagai kes pembunuhan.

Drama yang pernah popular pada tahun 2012 ini dibintangi barisan bintang Korea Selatan seperti Park Yoo-cun dari kumpulan JYJ, Han Ji-min, Choi Woo-sik, Lee Tae-ri dan Jung Suk-won.

Drama time travel  yang seterusnya menceritakan tentang Jang Dan-bi yang terjun ke dalam lopak air ketika hujan lebat dan mendapati dirinya kembali ke zaman Jeoson. Drama yang dikeluarkan pada tahun 2015 ini memaparkan kisah cinta diantara Dan-bi yang dari masa hadapan dan Raja Lee-do, seorang raja pada era Jeoson yang sangat meminati ilmu.

Drama ini dibintangi bintang kpop terkenal Yoon Doo-joon dan pelakon, Kim Seul-gi.

Drama seterusnya ini mengisahkan tentang Cha Joo-hyuk, seorang suami dan bapa. Akibat kesal dengan nasibnya sekarang, Joo-hyuk bertekad untuk mengubah nasibnya apabila beliau yang mendapat peluang untuk kembali ke masa lampau.

Hajat Joo-hyuk tercapai. Namun, meskipun hidupnya telah berubah kerana beliau kini menjadi menantu kepada orang kaya, hidupnya kembali huru-hara apabila ‘isterinya’ berkerja ditempat yang sama.

Drama yang dikeluarkan pada tahun 2018 ini dibintangi barisan pelakon handal seperti Ji-sung, Han Ji-min, Jang Seung-jo dan Kang Han-na.

Drama seterusnya ini berkisarkan tentang Yoo So-joon yang merupakan seorang Time Traveler dan juga isterinya Song Ma-rin. So-joon merupakan seorang CEO hartanah dan beliau mempunyai kebolehan untuk menjelajah masa tiap kali menaiki kereta api.

Drama keluaran TVN ini ditayangkan pada tahun 2017 dan dibintangi pelakon terkenal seperti Shin Min-ah dan Lee Je-hoon.

Drama terbaharu lakonan Lee Min-ho ini mendapat sambutan hangat sebelum ditayangkan lagi. Drama ini menggambarkan dua dunia paralel iaitu Korea pada masa kini dan Korea dalam bentuk konstitusi monarki.

Drama ini bukan sahaja menyentuh tema time traveling tetapi juga tentang parallel universe, dua konsep yang sering dibincangkan tentang teorinya. Dibarisi pelakon hebat seperti Lee Min-ho, Kim Go-eun dan Jo Eun-seob, drama ini pasti akan membuat anda berfikir kerana plotnya yang kompleks dan menarik!

Drama ini ditayangkan pada tahun 2013 namun cukup popular dikalangan peminat K-drama. Berkisarkan tentang Na Mi-rae yang kembali ke masa lampau untuk mencuba menghalang dirinya dari berkahwin dengan Kim Shin.

Drama ini dilakonkan oleh pelakon dan bintang terkenal Korea seperti Yoon Eun-hye, Jung Yong-hwa, Lee Dong-gun, Han Chae-ah dan Choi Myung-gil.

Drama ini merupakan sebuah drama yang unik. Ditayangkan pada tahun 2016, drama ini berkisarkan tentang kisah cinta antara dua orang dari dimensi yang berbeza.

Kang Chul merupakan watak dari dunia webtoon yang berjudul ‘W’ dan Oh Yeon-joo, seorang pakar bedah jantung yang juga merupakan anak kepada Oh Sung-moo, pelukis dan lustrator webtoon.

Drama fantasi ini dibintangi oleh pelakon terkenal Lee Jong-suk dan Han Hyo-joo.

Drama terakhir ini mengisahkan tentang kisah percintaan Choi Ban-do yang berkahwin dengan teman wanitanya M Jin-joo. Drama time travel ini menarik kerana bukan sahaja ia mempunyai elemen menjelajah waktu tapi, drama ini juga memaparkan pahit manis alam perkahwinan.

Ditayangkan pada tahun 2017, lakonan mantap dari Jang Na-ra dan Son Ho-jun boleh dilihat dalam drama ini.

Bolehlah anda isi masa terluang anda dengan menonton drama-drama ini. Selamat menonton!

Khabarnya nama ‘Kota Kinabalu’ dipetik dalam drama siri Korea terbaharu Start-up, klik pautan di bawah untuk membaca!

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

5 Drama Korea ‘Ongoing’ Yang Anda Boleh Layan Sepanjang PKPB Di Rumah


15 Cara Orang Malaysia Sambut Ambang Tahun Baru

1 Januari 2017 jatuh pada hari Ahad ini. Malam sebelumnya pasti meriah dengan sambutan ambang tahun baru. Menunggu detik jam 12 tengah malam dan melihat percikan bunga api memerangi langit dengan pelbagai warna dan bentuk itu.

Ya, aktiviti klise masyarakat dunia pada malam tersebut. Namun begitu, bukan semua orang menyambutnya sebegitu. Ada saja aktiviti lain yang dilakukan. Jadi, saya nak kongsikan 15 cara sambut malam ambang tahun baru yang biasa dilakukan oleh orang kita.

1. Pesan penghantaran makanan segera atau masak Maggi dan makan seorang diri, as always.

2. Berkumpul adik-beradik di rumah ibu bapa. Lagi menarik buat potluck atau sama-sama masak tanpa penat di dapur.

3. Makan di spot menarik bagi kaki makan seperti di Menara KL, pesta makanan halal Malaysia-Thailand atau cari guna aplikasi Jom Makan.

4. Tengok pelbagai rancangan TV yang dah disusun khas untuk malam ambang tahun baru. Lebih-lebih lagi ada home movie theater yang mengasyikkan di rumah.

5. Tonton filem best 2016 yang tak sempat ditonton sebelum ini di internet atau TV internet. Kalau tak tahu nak pilih yang mana, boleh baca 10 Filem Malaysia Yang Terbaik Pada 2016.

6. Pergi menonton di pawagam yang menayangkan filem-filem terbaru. Sebelum itu boleh baca review tentang Assassin’s Creed, Rogue One: A Star Wars Story, dan Dangal.

7. Golek-golek atas katil dan tidur. Lebih-lebih lagi ada katil dan bilik tidur yang selesa macam di tempat percutian.

8. Ada duit lebih dan tak kisah nak redah jalan sesak, tempah tempat peranginan di luar kawasan tempat tinggal terutama vila ada kolam renang peribadi. Chillex!

9. Ada juga orang buat macam hari-hari biasa sahaja. Cuti dan rehat sambil membaca guna skil speed reading di ruang bacaan atau bertukang dengan kayu pallet.

10. Scrolling media sosial. Like dan share apa yang best. Tulis anything related to Tahun Baru. Agak-agak apa resolusi popular tahun 2017?

11. Hantar mesej Selamat Tahun Baru 2017 kepada keluarga dan rakan-rakan. Kalau ada gambar menarik seperti meme, hantar sekali.

12. Baca artikel-artikel di Vocket pun boleh. Masa inilah nak dapatkan inspirasi dan positive vibes bagi menghadapi tahun 2017 kelak. Boleh mulakan dengan 12 artikel top kami di sini.

13. Berkumpul di tempat-tempat yang famous di malam tahun baru seperti Jalan Bukit Bintang, Jalan Tuanku Abdul Rahman, The Curve, 1Utama dan KLCC atau hadiri konsert Ambang Tahun Baru.

14. Join the crowd di majlis-majlis keagamaan seperti masjid yang mengadakan solat berjemaah dan karnival masjid di Masjid Bandar Seri Putra, Bangi.

15. Pilih spot yang akan nampak cantik percikan bunga api terutama di atas bangunan dan bukit.

Bagaimana pula dengan anda? Kongsikan dengan kami di ruang komen.


Bazar Ramadan Di Singapura Jual Daging Babi Sebagai Juadah Berbuka Puasa

Bulan puasa adalah bulan di mana bazar Ramadan tumbuh bak cendawan selepas hujan. Tidak hanya di Malaysia, bazar Ramadan ini juga sudah menjadi sebahagian daripada budaya di Singapura.

Geylang Serai sering dikenali sebagai bazar besar atau utama di Singapura, terdapat beberapa bazar berskala lebih kecil yang diadakan di kawasan kejiranan yang berbeza.

Bagaimanapun, apa yang kurang enaknya, di Singapura kini sedang kecoh dengan bazar ramadan yang menjual barang dagangan yang haram untuk di makan oleh umat Islam, iaitu daging babi.

Menurut laporan Cocunut Singapura, di bazar Ramadan, pengunjung biasanya datang untuk membeli juadah makanan yang diketahui umum adalah halal.

Bagaimanapun, di Bazar Raya Utara di Marsiling, baru-baru ini difahamkan terdapat gerai menjual daging babi di bazar tersebut.

Dalam catatan di halaman rasmi kejiranan, jawatankuasa itu menulis, “Pejabat Kawasan Pilihan Raya Marsiling mendapati hujung minggu lalu terdapat ketidakpatuhan di Bazar Raya Utara kami di mana gerai menjual daging babi termasuk dalam kalangan penjual.”

“Penganjur telah berhubung dengan pengendali dan telah mengambil langkah pembetulan segera untuk menghentikan penjualan daging babi.”

Kenyataan itu diakhiri dengan, “Akhir sekali, kami ingin memberi jaminan kepada semua penduduk dan pengunjung bahawa kami akan melakukan yang terbaik untuk menyediakan pengalaman Ramadan yang terbaik, ini termasuk persembahan pada hujung minggu dan juga juadah halal untuk umat Islam.”

Kenyataan itu tidak mendapat sambutan orang ramai, malah dikecam oleh orang ramai.

Sebahagian netizen merasakan bahawa jawatankuasa kurang sensitiviti terhadap umat Islam memandangkan ia diperkenalkan sebagai bazar Ramadan.

Bagaimanapun, kebanyakan netizen menggesa agar bazar itu tidak dijenamakan sebagai bazar ramadan, tetapi sebagai ‘pasar malam’ untuk memberi peluang kepada gerai-gerai yang lain untuk masuk berniaga.


Bazar Ramadan ‘Online’ Sudah Mula Beroperasi Di Facebook

Walaupun masih berbaki lebih kurang dua minggu sebelum kita menyambut ketibaan bulan puasa namun bazar-bazar ramadan sudah pun mula beroperasi.

Tetapi,apa yang berbeza tahun ini adalah bazar-bazar ini memilih untuk beroperasi dalam talian atau secara online menggunakan platform Facebook kerana kekangan yang dihadapi dalam menghadapi COVID-19 ketika ini.

Antara negeri yang sudah mengumumkan pembatalan bazar ramadan secara tradisional seperti sebelum-sebelum ini adalah Selangor, Negeri Sembilan dan juga Terengganu.

Keputusan itu menurut pihak-pihak terlibat diambil sebagai langkah berjaga-jaga dalam menangani penularan wabak COVID-19 yang melanda seluruh dunia ketika ini.

Bagaimanapun, keputusan untuk membatalkan bazar ramadan kali ini dilihat disambut dengan baik oleh masyarakat terutama golongan peniaga-peniaga yang sudah pun mewujudkan beberapa grup Facebook untuk pelaksanaan bazaar ramadan dalam talian.

Jika tempat tinggal atau kerja anda terletak dalam kawasan yang diumumkan tiada bazaar ramadan pada tahun ini, apa kata anda lihat senarai bazar atas talian sekitar Lembah Klang yang telah diwujudkan ini.

Dengan adanya bazar-bazar ramadan atas talian ini, anda kini tidak lagi perlu risau untuk mendapatkan juadah berbuka setibanya bulan puasa nanti.

Malah jika anda teringin untuk menikmati makanan-makanan yang sinonim dengan sambutan bulan Ramadan anda sudah pun boleh medapatkannya sekarang kerana ada antara penjual yang sudah beroperasi terutama di musim Perintah Kawalan Pergerakan ini.

Baca perkongsian lain kami mengenai perkembangan bazar ramadan tahun ini yang bertembung dengan penularan wabak COVID-19 ketika ini. Klik pautan di bawah untuk membaca.

Penganjuran Bazar Ramadan Di Selangor Sah Dibatalkan Kerana COVID-19

Singapura Batalkan Sebarang Penjualan Di Bazar Ramadan Pada Tahun Ini

Penganjur Di Johor Cadang Batalkan Bazar Ramadan Berikutan Wabak COVID-19


Bazirkan 1,000 Kool Fever Demi Konten, Tindakan YouTuber Ini Dikecam Netizen

Minggu lalu kita dikejutkan dengan kisah seorang asnaf yang sanggup mencuri Kool Fever di kedai demi kegunaan anaknya. Kisah asnaf ini turut mendapat perhatian ramai serta Ketua Polis Petaling Jaya yang tampil menghulurkan bantuan makananan dan ubat-ubatan.

Dalam pada itu, lain ceritanya pada kali ini apabila seorang YouTuber Aisar Khaledd memilih untuk berbelanja serta menghabiskan 1,000 Kool Fever semata-mata demi challenge dan konten di YouTube.

Menerusi video yang dimuat naik, YouTuber berkenaan pada mulanya menunjukkan bagaimana beliau bersama abangnya mendapatkan 1,000 Kool Fever yang juga disebut beliau sebagai ‘babi air’. Beliau kemudiannya turut memilih untuk memasukkan kesemua Kool Fever yang dibeli ke dalam kolam renang mudah alih.

Challenge yang melibatkan beberapa rakan beliau bersama artis turut diperlihatkan di mana Kool Fever dibaling untuk dimasukkan ke dalam sebuah baldi

Lebih membuatkan penonton geli, YouTuber ini turut ‘memakan’ Kool Fever yang direndam di dalam kolam renang yang digunakan untuk mandi bersama rakan-rakannya.

Meskipun sekadar hiburan, tindakan yang dibuat nyata kurang disenangi para netizen melihatkan isu pembaziran yang berlaku serta isu melibatkan asnaf yang tular baru-baru ini. Berikut merupakan antara komen netizen mengenai isu yang berlaku.

Lack of sensitivity. We have issue regarding a mother who cannot afford to buy cool fever and i saw someone tweet that she cannot find any cool fever for her brother. But you decided to buy 1000 cool fever and just to make it a fucking babi air. Plss be a better content creator https://t.co/k5Zv30rkNv

People are struggling now. But you simply waste your money for such a stupid content. Dozens hundreds even thousands of them need this most. Go donate to them dari membazir macam ni. https://t.co/WfCuTKCqkx

Berdasarkan kecaman dan nasihat daripada para netizen, Aisar memaklumkan beliau memohon maaf dan akan lebih berjaga-jaga sebelum menghasilkan sesebuah konten. Beliau juga berharap orang ramai untuk terus menyokong beliau.

Setakat artikel ditulis, video yang dimuat naik di YouTube ini telah menerima jumlah dislike yang lebih banyak berbanding jumlah like. Apa pula komen anda? Anda boleh tonton video di bawah untuk mengetahui dengan lebih lanjut gabungan challenge yang dijalankan oleh YouTuber ini.

Ketahui juga kisah seorang YouTuber sebelum ini yang memilih untuk menjahanamkan kereta milik kawannya semata-mata demi konten.

‘Prank’ Jahanamkan Proton Iswara Rakan Demi Konten, YouTuber Ini Terima Respon Pelbagai Netizen

‘Kotor Dan Bahayakan Kesihatan’- Aksi Gadis Ini Makan Ais Dalam Peti Sejuk Di Pasar Raya Curi Perhatian Netizen


Benarkah Pemberian Baucar Buku 1Malaysia Dimanfaatkan Sepenuhnya Oleh Para Pelajar?

Semua sedia maklum, program Baucar Buku 1Malaysia atau lebih dikenali BB1M telah pun dilancarkan oleh Kerajaan Malaysia pada tahun 2012. Tujuan program ini dilancarkan adalah supaya dapat membantu para pelajar sekolah dan universiti mengurangkan beban untuk mendapatkan buku atau alat pembelajaran yang mereka gunakan.

Namun sejak akhir-akhir ini kami mendapat aduan bahawa ada pihak yang mengambil kesempatan dengan program ini. Golongan ini menggunakan modus operandi menukar baucar kepada nilai wang. Selain daripada itu juga, ada juga pihak yang menawarkan pembelian barang yang tiada kaitan dengan pembelajaran dengan menggunakan baucar buku yang pelajar dapat.

Jika tiada golongan yang menawarkan khidmat pertukaran ini, pelajar tidak akan mengambil khidmat yang tak sepatutnya ada ini. Betul?

Di bawah kami lampirkan beberapa perkara yang pelajar buat menggunakan baucar buku. Kami yakin selain dari senarai di bawah, banyak lagi operasi ini dilakukan untuk mengambil kesempatan terhadap pelajar di luar sana.

Jika anda ternampak mana-mana pihak yang menyalah gunakan program ini, boleh laporkan kepada pihak yang sepatutnya berdasarkan maklumat dalam gambar di bawah.

Pesanan kami kepada pelajar di luar sana, gunakanlah BB1M tersebut di tempat sepatutnya untuk kemajuan dan kebaikan diri anda khususnya.


BBC Dikritik Akibat Keluarkan Kenyataan Yee Sang Berasal Dari Singapura

Yee Sang sudah menjadi sebahagian daripada tradisi dan makanan wajib ketika sambutan Tahun Baharu Cina buat masyarakat Cina di Malaysia. Berdasarkan rekod, seorang penduduk China dikenali sebagai Loke Ching Fatt yang bermigrasi ke Tanah Malaya sekitar tahun 1940-an telah memperkenalkan Yee Sang.

Lebih spesifik lagi, Yee Sang telah dikomersialkan di Seremban, Negeri Sembilan. Namun lain pula yang dilaporkan oleh BBC sehingga menimbulkan kekecohan di media sosial. Media tersebut menyebut Yee Sang sebagai “Singapore Salad” yang mula diperkenalkan oleh 4 orang chef dari Singapura pada tahun 1960-an.

Yee Sang was invented in a restaurant called Loke Ching Kee, run by a man called Loke Ching Fatt in Seremban.

Malaysia has full claim and full rights to this! #bbc #yeesang

— Giri Dev Nair (@GirizNair) February 20, 2019

Belum reda lagi dengan isu Yee Sang, satu lagi media barat The Zoe Report telah menimbulkan lagi satu isu yang membuatkan netizen geleng kepala. Melalui satu artikel yang diterbitkan, media tersebut menyatakan Singapura masih sebahagian daripada Malaysia.

The Malaysians won’t be happy. Singaporeans will roll eyes.@thezoereport – u need to check ur facts before you hit “Publish”. Singapore & Malaysia are neighbours, not the same country. https://t.co/QRt4m9TyhQ

Welcome back to the federation of Malaysia, Singapore…courtesy of some really brilliant journalists from the Western continents https://t.co/rA1iIkRmkG

— Kucing Hitam (@techboy_88) February 20, 2019

Well the writer probably missed the part where Singapore dropped out of the formation of Malaysia and became a country on its own 🤷♀ https://t.co/jsY63qe4RI

— 🌸 𝒯𝓎𝓇𝒶 𝑀𝒾𝓏𝒶𝓇 🌸 (@athyrhkhmzr) February 20, 2019

Mungkin media luar perlu lebih berhati-hati dan membuat kajian terlebih dahulu sebelum berkongsi informasi selepas ini.


BCL Nafi Khabar Angin Hamil, Terkilan Jadi Mangsa ‘Body Shaming’

Seharum namanya, penyanyi dan pelakon cantik Bunga Citra Lestari menafikan khabar angin mengenai kehamilannya gara-gara gambar perutnya yang kembung atau buncit baru-baru ini menjadi viral.

“Saya lebih sedih dan sakit hati kerana di body shaming. Hey, saya makan okay,” katanya dengan nada bergurau ketika ditanya pada sidang media petang semalam di Pusat Konvensyen Kuala Lumpur (KLCC).

Penyanyi yang lebih dikenali sebagai BCL itu kecewa dengan kenyataan mengenai perutnya lalu berdiri di hadapan kumpulan media tempatan menunjukkan perutnya kerana kecintaannya dengan makanan serta peningkatan usianya.

“Tidak semua orang memahami perut kembung semasa wanita sedang haid atau makan, itulah sebabnya perut saya kelihatan seperti itu, serta ‘angle’ foto itu menampakkan perut bloated,” kata penyanyi yang berumur 39 tahun itu.

A post shared by Bunga Citra Lestari (@bclsinclair)

Pelantun lagu Wanita Terbahagia turut memaklumkan tentang konsert sulungnya dinamakan ‘Konsert Blossom’ yang akan berlangsung pada 27 Januari 2023 di Dewan Plenari, Pusat Konvensyen Kuala Lumpur.

“Konsert Blossom – Bunga Citra Lestari melambangkan apresiasi buat seluruh peminat yang sudah banyak memberi sokongan kepada saya.

“Blossom juga memberi maksud supaya saya bangkit terus dalam berkarya dan tegar menjadi anak seni,” tambah ibu kepada seorang anak lelaki ini lagi.

Semalam, Bunga memuat naik video di Instagram miliknya dengan menziarahi kubur suaminya seorang pelakon Malaysia, Ashraf Sinclair bagi memperingati ulang tahun perkahwinannya yang ke-14.

Sementara itu, pihak penganjur melahirkan kesyukuran kerana perancangan membawa BCL melakukan konsert di Malaysia akhirnya dapat dilaksanakan pada Januari tahun depan.

“Kita semua sedia maklum selepas pemergian Allahyarham Ashraf, BCL berehat sebagai fasa untuk menguruskan kehidupan peribadinya.

Akhirnya, penganjur konsert, Icon Entertainment dapat momen yang tepat untuk melamar sekaligus mendapatkan persetujuan Bunga untuk melakukan konsert ini.


BEAMS Berkolaborasi Bersama Crocs Hasilkan Koleksi Sandal Dalam Pelbagai Pilihan

Sempena Spring / Summer 2019, BEAMS kini berkolaborasi pula dengan pasukan Crocs untuk menghasilkan koleksi sandal dengan pelbagai pilihan. Pilihan sandal ini mempunyai tiga pek berbeza seperti toting sun visors, fanny packs dan festival-ready fringe.

Fanny packs merupakan pek yang dihasilkan khas buat lelaki yang mempunyai dua variasi warna iaitu “Ultraviolet” atau “Tropical Teal”. Koleksi pek ini dihiasi dengan hiasan Jibbit yang menawan dan cantik pada setiap bahagian depan kaki sandal.

Menariknya, koleksi sandal ini juga dihasilkan dalam reka bentuk yang inventif dengan penjenamaan BEAMS yang dicetak secara halus pada bahagian tepi sandal.

Buat masa ini, koleksi sandal wanita sahaja yang tersedia untuk pra-tempah di laman rasmi BEAMS manakala kesemua koleksi yang lain dijangka bakal tersedia pada 19 April ini.


Promosi ‘Bean Bag’ Ditawarkan Lagi, Kini Pada Harga Lebih Rendah!

Buat anda yang terlepas dengan tawaran Merdeka Sale yang sedang berlangsung di Lazada, usah risau. Anda masih sempat lagi merebut pelbagai barangan idaman pada harga lebih rendah berbanding biasa sebelum besok! Erti kata lain, promosi Merdeka Sale ini masih lagi berlangsung dan bakal tamat hari ini. Jadi, jangan terlepas lagi.

Sempena ulang tahun kemerdekaan Malaysia yang ke-60 kali ini, izinkan kami kongsi keseronokan bersama anda. Khas buat mereka yang tidak sempat atau terlepas membeli Bean Bag pada harga promosi di Lazada pada bulan lepas, kemurungan anda bakal berakhir dengan kadar segera kerana sekarang ini Lazada menawarkan sekali lagi promosi untuk produk Bean Bag!

Paling seronok, harga asal Bean Bag yang dijual pada harga RM259.00 diturunkan sehingga RM75.00 pada promosi lepas kini boleh dimiliki pada harga lebih rendah iaitu RM69.90 sahaja.

Seperti promosi yang lepas, Bean Bag ditawarkan dengan 8 pilihan warna yang menarik. Pada harga RM69.00 seunit, ini merupakan waktu paling tepat untuk anda memilikinya. Boleh dapatkan di sini sebelum kehabisan stok.

Bagi mereka yang pertama kali mendengar Bean Bag, Bean Bag ini direka khas untuk beri keselesaan kepada pinggul anda supaya tidak sakit atau terasa keras ‘berkematu’. Idea beg kacang ini mula popular di seluruh negara selepas ia diperkenalkan di laman web kickstarter. Sekarang, untuk memilikinya anda tidak perlu terbang jauh sampai ke luar negara. Boleh beli sahaja di sini.

Oh ya, jangan lupa baca 5 jenama produk buatan Malaysia pilihan Vocket sempena Merdeka Sale Lazada tahun ini. Potongan harga sehingga 80% diberikan.


Beard Brothers BBQ Perkenalkan Menu Sandwich Dan Ramen ‘Smoked Beef’ Yang Padu

Kelembutan daging yang cair dalam mulut dan memiliki aroma memukau pastinya menggoda ramai orang. Terletak di Tropicana Avenue, Petaling Jaya sebuah restoran yang menyajikan hidangan daging barbecue ala Texas untuk anda akan memberikan rasa asli dan berbeza.

Beard Brothers BBQ adalah restoran barbecue ala Texas yang diasaskan oleh Nazri Jameson pada tahun 2013. Sudah 7 tahun beroperasi, restoran ini tampil dengan menu istimewa iaitu brisket dan tulang rusuk menggunakan resipi istimewa.

Difahamkan nama restoran ini diinspirasikan oleh pengasas-pengasasnya yang memiliki jambang. Sebelum Beard Brothers BBQ dibuka di Tropicana Avenue, Beard Brothers BBQ telah memulakan perniagaannya di rumahnya di Keramat.

Nama Beard Brothers BBQ menjadi ‘hits’ kerana keenakan dagingnya yang juicy berjaya menarik ramai orang. Terbaharu, tidak hanya tampil dengan daging smoke, tetapi kini ia tampil dengan Umami Boru yang ketengahkan ramen Jepun dan Beard Brother’s Deli yang ketengahkan sandwich ala Amerika.

Kami telah mencuba beberapa menu terbaharu istimewa restoran tersebut. Nak tahu menu apa yang berjaya memukau deria rasa kami? Kami senaraikan 5 pilihan terbaik kami.

Bagi kami, rasa ramen ini cukup unik kerana rasa daging dia cukup memukau. Mana tidaknya, 12 jam masa diambil untuk menjadikan daging dibakar sempurna dan meresap dalam supnya.

Malah, kuantiti yang ditampilkan cukup banyak dan memuaskan hati. Jangan rasa teragak-agak untuk menghirup sup ramen tersebut. Anda akan segar dan rasa sup yang penuh dengan rasa daging dibakar istimewa, memang ‘terangkat’.

Rugi jika anda tidak cuba chicken karaage. Ini boleh dikatakan snack paling sedap di sini. Ranggup di luar tapi lembut di dalam.

Chicken karaage ini cukup sempurna kerana anda akan rasa keenakannya pada gigitan pertama lagi. Susah untuk cari chicken karaage yang dimasak dengan baik tetapi anda boleh mencubanya di sini.

Ini adalah menu untuk anda cuba jika anda kekangan masa dan ingin cepat. BB New York pastrami adalah sandwish ala Amerika yang tampil dengan daging brisket cukup lembut.

Pastinya pilihan yang tepat untuk anda yang inginkan makanan sihat dan mudah didapati.

Apa kami boleh katakan adalah Mac n Cheese yang ada di sini cukup lemak dan tidak muak. Portion yang dihidangkan cukup banyak juga.

Lebih perfect makan Mac n Cheese ini bersama chicken karaage memang kombinasi yang sangat tepat.

Bagi penggemar kopi pasti akan suka minuman ‘hits’ di Beard Brothers BBQ ini. Walaupun anda bukan penggemar kopi, anda boleh cuba minuman ini dan mungkin akan jatuh cinta dengan minuman ini.

Bagaimana rasanya? Anda akan rasa kopi fresh yang baru di-brew dan memiliki bau vanila yang sedikit kuat dan krim yang menjadi pemanis kopi. Untuk pengetahuan anda, kopi ini antara specialtity Beard Brothers BBQ juga.

Ada ke di sini penggemar Harry Potter? Anda juga boleh nikmati Butterbeer yang akan ‘kick’ deria rasa anda. Pastinya peminat Harry Potter tidak akan lepaskan peluang ini.

Lihat gambar pun sudah terliur, bukan? Jadi, anda bolehlah serbu ke restoran Beard’s Brother ini. Memang terbaik!

Sebelum ini kami pernah review kelazatan daging brisket di Beard Brother BBQ ini. Nak lihat reaksi kami mencubanya? Apa lagi, klik pautan di bawah untuk saksikan sendiri kelazatannya.

Vocket Makan: Beard And Brothers BBQ Di Petaling Jaya

5 Tempat Makan ‘Murah’ Dan Sedap Di Kota Damansara

Restoran Halal Unity Kitchen Milik Warga Malaysia Ini Makin Dikenali Di Cambodia


Beats By Dre Hasilkan Fon Kepala Khas Sempena Ulang Tahun Ke-90 Mickey Mouse

Beats By Dre tampil dengan koleksi khas fon kepala tanpa wayar Solo3 bersempena ulang tahun ke-90 Mickey Mouse.

Keseluruhan fon kepala ini dipenuhi dengan grafik Mickey Mouse. Malah, fon kepala ini turut didatangkan dengan beg khas untuk menyimpan fon kepala ini.

Keistimewaan fon kepala Solo3 ini adalah ianya mempunyai ciri pengecasan pantas dan hanya mengambil masa selama lima minit untuk dicas penuh. Fon kepala ini mempunyai jangka hayat yang lama iaitu sekitar 40 jam penggunaan setiap kali cas penuh.

Bagi anda yang ingin membeli koleksi fon kepala tanpa wayar Solo 3 ini, ianya dijual dengan harga $329.95 (RM1,327.30) dan anda boleh menempah awal untuk set ini bermula hari ini melalui Amazon. Koleksi ini hanya akan tersedia untuk dijual di Apple.com, Disney.com dan Best Buy bermula 11 November ini. Padankan pula dengan kasut Vans x Mickey Mouse. Memang awesome.


15 Filem Malaysia Ini Menonjolkan “Surrealisme”, Simbolik Interpretasi Dan Komunikasi Dalam Pawagam

“If a million people see my movie, I hope they see a million different movies.” – Quentin Tarantino.

Signifikan filem sebagai medium perantara bagi penyampaian maklumat, kehendak, mesej, ideologi, nilai dan emosi di antara sang penghantar dan penerima melambangkan suatu sistem komunikasi berpengaruh buat penonton filem.

Komentar normal seperti contoh; “filem ni pasal apa”, “aku suka filem ni”, “acting dia power”, “gambar dia best” adalah manifestasi impak decoding di dalam proses komunikasi unik yang menghubungkan penonton dan perjalanan filem yang ditontonnya.

Teori Reception telah menyatakan akan hubungkait di antara analisa audiens terhadap model komunikasi yang digunakan. Intepretasi dan tahap pemahaman penonton kepada setiap inci visual, lakonan, naratif, teks, metafora, simbol, jalan cerita, lakonlayar, pengarahan, dialog, sinematografi, bunyi dan lain-lain adalah berbeza-beza bergantung kepada faktor latar belakang, psikologi, ideologi, demografik, psikografik, kesihatan, pendidikan, kesedaran, emosi dan lain-lain yang mempengaruhi proses komunikasi dan penontonan.

Justeru, teori-teori filem seperti Apparatus theory, Auteur theory, Feminist film theory, Formalist film theory, Genre studies, Philosophy of language film analysis, Psychoanalytic film theory, Screen theory ataupun Structuralist film theory juga secara rumusanya menggambarkan bagaimana struktur filem, ideologi pembikin, kesan dan impak penontonan yang wujud di dalam komunikasi unik dua hala ini.

Jika kita hubungkan dengan model, teknik, aspirasi, gaya dan struktur sesebuah filem, “Surrealist Cinema” membawa premis “Surrealisme” yang didefinisikan oleh Kamus Dewan Bahasa sebagai aliran atau gerakan dalam bidang seni dan sastera (dalam 1920-an) yang mementingkan atau memberi tempat kepada unsur-unsur bawah sedar manusia (di luar kenyataan atau realiti).

Taste of Cinema (2015) menjelaskan akan konsep filem surreal yang dijenamakan oleh pembikin filem pada tahun 20an seperti Luis Bunuel dan Salvador Dali di dalam filem mereka dengan karakter-katakter tertentu;

“Surrealist cinema is characterised by juxtapositions, psychic disturbance, dream symbolisms and a frequent use of shocking imagery. Surrealist films often follow the inexplicable logic of dreams, challenging conventional reasoning and narrative.”

Justeru, konsep filem surreal adalah sesuatu yang sangat unik untuk dikaji di dalam sejarah industri filem Malaysia kerana ia berada di ruang dimensi “abstrak”, “pelik”, “fantasi”, “tidak normal”, “separa sedar”, “eksperimental”, “kurang logik akal” yang melangkaui kenormalan dan kebiasaan dari segi aestetik, naratif, motif, visual, artistik, subteks, simbol, metafora dan lain-lain lagi.

Spektrum surrealisme yang boleh ditonton menerusi karya pembikin antarabangsa yang berpengaruh seperti contoh Luis Bunuele, David Lynch, Guillermo del Toro, Tim Burton, Wes Anderson, Alejandro G. Inarritu, ataupun Christopher Nolan juga mungkin boleh dilihat menerusi beberapa filem-filem tempatan secara sedar atau tidak.

Filem-filem surreal di luar kebanyakannya tiada hukum dan undang-undang, abstrak, tiada definisi aestetik yang tepat, tiada penilaian tentang moral kerana ia ibarat satu ekpresi seni yang menjadikan perjalanan mimpi yang bebas sebagai satu realiti.

Di sini, elemen Juxtaposition sering digunakan oleh surrealist dengan peletakan dua objek berbeza sifat namun berdampingan dalam konteks yang sama sebagai pelambangan dua entiti dengan “nilai” yang berbeza.

Physic disturbance pula merujuk kepada representasi mental dan perlakuan yang mudah terganggu; manakala Shocking Imagery boleh ditafsirkan sebagai representasi visual yang melangkaui norma dan prinsip.

Memandangkan karakter-karakter filem surreal seperti yang dipopularkan pawagam dunia yang agak bertentangan dengan prinsip, nilai dan budaya filem yang diterbitkan di negara kita, ia boleh diterjemahkan melalui konteks tempatan secara tersirat dan tersirat.

a) Filem-filem ini dibikin dengan tema, gaya, visual, naratif segar, unik, pelik dan kreatif oleh pembikin filem “auteur” yang menggunakan filem sebagai medium ekspresif suara dan penyampaian tentang sesuatu perkara/subjek/isu melalui komunikasi visual yang tidak konvensional.

b) Filem-filem ini secara abstrak menterjemah (encoding) pertembungan dua nilai yang berbeza yang diletakkan di posisi sama (juxtapositions) melalui penyampaian komunikasi visualnya yang harus diperhalusi oleh penonton (decoding) dengan intrepretasi yang sewajarnya. Ia mungkin dari perletakan objek, warna, subjek, simbol, teks ataupun boleh juga daripada aspek personaliti, psikologi, kognitif dan emosi karakter-karakter di dalam filem.

c) Filem-filem secara abstrak atau jelas menghubungkan dua dimensi seperti logik dan tidak logik, hitam dan putih, baik dan buruk, hidup dan mati, ya dan tidak, mimpi dan realiti dan sedar dan bawah sedar ataupun dunia dan akhirat yang diterjemahkan melalui komunikasi visualnya.

d) Filem-filem ini juga melahirkan dream symbolism; kebebasan memberi sebarang makna dan interpretasi serta luas pengertianya. Di bawah hukum “subconciousness”, manusia mampu melakukan apa sahaja yang disifatkan sebagai realiti pada dimensi pemikiran dan sistem sekelilingnya.

Surrealisme mungkin sahaja dinilai daripada perspektif filem itu sebagai seni kreatif ataupun bagaimana penonton mencari dan membina sendiri persepsi mereka tentang elemen-elemen surrealisme di dalam filem-filem tersebut. Mungkin filem itu surreal secara prinsip atau falsafahnya ataupun menggunakan konsep surrealisme ketika ia diperlukan.

Penulis sekadar memberi contoh filem-filem berikut pada pandangan peribadi berteraskan pemerhatian peribadi dan mungkin berbeza persepsinya pada orang lain. Filem-filem sains fiksyen, spiritual, eksperimental, supernatural, avant garde mungkin boleh dinilai tahap surrealisnya.

Filem arahan dan lakonan Allahyarham Tan Sri P.Ramlee ini berkisarkan kisah Si Bongkok yang hodoh dan tersisih dan dibenci di kampung Tualang Tiga sehinggalah dibawa ke alam bunian, menjadi kacak dan memungkiri janji untuk tidak membunuh. Apabila melanggar sumpah, Bongkok membuat perjanjian dengan syaitan menjadi orang minyak dan memperkosa 21 gadis dalam masa 7 hari dan mengaku syaitan adalah tuhan.

Bergenre seram fantasi, konsep surrealism di dalam filem ini digarap melalui pertembungan fantasi dan realiti menerusi komunikasi unik Manusia-Bunian dan Manusia-Syaitan yang melawan norma dan logik perhubungan manusia. Dua tempoh masa serentak di ruang komunikasi realiti ketika Bongkok kembali ke kampungya dan di alam bunian dimanifestasikan cemerlang melalui kod visual penataan seni, kesan khas dan sinematografi.

Biarpun teknik sinematografinya hitam putih, P.Ramlee bijak menggunakan unsur surrealisme melalui perlambangan kacak sebagai ketamakan dan buruk sebagai merendah diri yang diletakkan serentak di dalam identiti Si Bongkok. Dimensi syurga dan neraka yang menghantui Bongkok yang dipuja kekacakan dan akhirnya diburu sebagai orang minyak menterjemah subteks filem ini tentang ekploitasi bakat manusia yang tidak terbela.

Seniman hebat dan genius, Mat Sentol boleh dikatakan di antara pelopor konsep surreal di dalam sejarah filem tempatan yang melawan norma konvensional pembikinan filem; Mat Magic arahan beliau juga mewakili konsep absurd surreal humor dan juxtaposition yang bertentangan.

Penggunaan kesan khas unik di dalam filem mengenai dunia magis yang jauh dari realiti dan menterjemahkan kod-kod semiotik yang pelik dan tidak logik. Dari satu aspek, Mat Magic yang tidak mempunyai bakat tetapi dipercaya manusia menonjolkan dimensi mimpi vs realiti yang menjadi sebahagian daripada sistem sosio budaya manusia.

Subtext filem ini seakan mempersoalkan orang-orang bijak pandai yang berilmu yang terpedaya dengan illusi ciptaan manusia yang kurang sempurna daripada mereka. Mat Magic berdiri di atas dua landasan surrealisme kemodenan dan kemunduran yang divisualkan melalui ruang imaginasi Mat Sentol.

Filem terakhir lakonan dan arahan Allayarham Tan Sri. P. Ramlee, Laksamana Do Re Mi ini dianggap sangat surreal kerana konsep fantasi-komedi mengenai tiga orang yang dikurniakan tikar terbang, teropong sakti dan harmonika setelah menyelamatkan Puteri Buluh Betong dari negara Pasir Dua Butir.

Meneroka dimensi kesaktian menerusi peralatan ajaib seperti contoh terbang dengan tikar adalah simbiosis antara pengucapan “Zam Zam Ala Kazam” dan visual (tikar terbang) untuk menggambarkan dunia fantasi dan realiti yang dipisahkan oleh logik dan rasional akal penonton. Juxtaposition di antara naratif yang sangat absurd sangat mendahului zaman kerana apabila ditonton, impak komedi satira bagi filem ini sangat menghiburkan di dalam pemahaman subteks sosio-politik dan budaya yang begitu signifikan.

Physic disturbance dapat digambarkan secara simbolik melalui negara Pasir Berdengung yang ibarat tergadai menunggu untuk diselamatkan manakala P.Ramlee sekali lagi menguji minda penonton melalui pertembungan dimensi penipuan dan kepercayaan yang diangkat serentak apabila tikar terbang berjaya terbang (shocking imagery) ibarat luahan pembikinnya tentang harapan dan impian yang masih tinggi namun tidak kesampaian.

Filem drama sains fiksyen lakonan Hail Amir dan Aznah Hamid ini yang berkisarkan kehidupan pasangan suami isteri yang membuat perjanjian dengan makhluk di sebuah gua dan tragedi berlaku apabila perjanjian tersebut diabaikan. Meneroka gaya eksperimental yang sangat absurd ketika itu dengan cubaan menonjolkan elemen sains fiksyen yang bukan konvensional telah membina elemen surrealisme di pertengahan dan penghujung plot.

Komunikasi di antara manusia dan makhluk asing divisualkan dengan imej, simbol dan objek yang seadanya. Secara simboliknya, anak yang menjadi perjanjian di antara manusia dan makhluk asing ini mengangkat nilai kesucian dan kepercayaan di sebalik kelemahan. Filem ini juga menggunakan komunikasi virtual di antara dua entiti di dunia berbeza.

Cubaan berani Aziz M. Osman menvisualkan cerita dan skrip Allahyarham Zain Mahmood dari spektrum drama sains fiksyen ini yang pertama seumpamanya ketika itu. Dihubungkan dengan watak pengamal ilmu hitam, Silbi yang berusia ratusan tahun dari zaman purba sehinggalah yang moden.

Kepelikan ini disifatkan sangat surreal kerana komunikasi bawah sedar antara manusia, roh dan iblis tercetus apabila Dara yang dinodai Silbi di zaman silam memasuki tubuh Nora di zaman moden bagi membalas dendam. Mis en scene filem ini sangat signifikan dengan perlambangan, konteks, semiotik dan semantik di antara dua zaman dan dimensi yang tidak dapat dizahirkan oleh logik akal.

Cabaran Aziz menghasilkan filem spiritual seperti ini dapat banyak menggunakan konsep surrealisme khususnya perlambangan dua dimensi juxtapositions melalui syurga dan neraka serta kesucian dan kekotoran ketika karakter Silbi dan Dara berkomunikasi melalui tubuh Nora.

Selain itu, konsep kuasa dan kekuatan Silbi sebagai pendamping Syaitan divisualkan secara halus oleh Aziz melalui simbolik warna hitam yang juga ekpresi kepada physic disturbance yang menggangu, melalaikan dan menggoda manusia sepanjang masa. Fantasi lahir ketika isu tahyul hangat diperkatakan, surrealisme adalah teknik efektif bagi filem ini berkomunikasi dengan penonton untuk mencari maksud yang ingin disampaikan.

Filem arahan Aziz M. Osman berkonsep sci-fi komedi lakonan kumpulan Senario ini berkisarkan tentang Zoragon dari planet Zuhal yang terdampar di bumi akibat serangan Zuragas dan seterusnya menyaksikan dia membina identiti manusia di sebuah kampung.

Sememangnya, sebagai seorang auteur, Aziz berjaya mencipta nadi surrealisme bagi filem spoof inspirasi XX Ray dan jenama filem Senario sendiri sebelum ini seperti Senario The Movie, Senario Lagi dan Lagi-Lagi Senario yang pecah panggung. Senario XX adalah bersifat surreal dengan intrepretasi kod-kod komunikasi bahasa, visual dan perlakuan bagi makhluk asing yang sangat non-sequitur yang dicipta khas mewakili sistem komunikasi makluk asing oleh Aziz.

Keunikan ini mempertembungkan kepercayaan fallacy di antara realiti (manusia) dan fantasi (makhluk asing) yang memiliki latarbelakang dan ideologi berbeza. Filem ini sangat surreal bukan sahaja dari aspek kosmetiknya tetapi menterjemahkan falsafah kehidupan melalui pertembungan dua dimensi, kebenaran (manusia) dan kepalsuan (makhluk asing) di dalam tubuh Zoragon yang mengenali cinta di bumi.

Selain itu, physic disturbance melalui simbolik penjajahan makhluk asing ke bumi menggambarkan sebuah proses kehidupan yang dipengaruhi cabaran memajukan diri di dalam sesebuah sistem. Ironinya, ruang imaginasi makhluk asing dan manusia ini membentuk komunikasi unik di alam realiti. Aziz M.Osman membina persoalan tentang ethnocentric di antara dua budaya asing melalui komedi alternatif dan surreal tetapi melambangkan konteks sosio politik dan budaya masyarakat.

Bayangkan pesta kebudayaan (Malam Aneka Ragam) di sebuah kampung di dalam satu malam dengan masalah, konflik, tragedi dan isu bertimpa-timpa yang cuba diselesaikan oleh sang bidan terjun, Man Laksa. Bayangkan juga bagaimana Dato’ M. Daud Kilau ibarat dewa turun dari langit dan menghukum Saadon Dengki sambil menyanyikan lagu Cek Mek Molek?

Inilah luar biasanya Mamat Khalid yang mengemudi Man Laksa menjadi sebuah filem yang surreal melalui spektrum non-linear naratif, absurd dan melangkaui logik manusia. Mise-en-scene di dalam Man Laksa juga menuntut Mamat dan pasukan menjadi kreatif selain penggunaan metafora visual dan simbol yang perlu diinterpretasikan secara mendalam oleh penonton. Melalui konteks sosio politik dan budaya kampung, Mamat Khalid menjadikan Man Laksa sebuah karya surreal yang penuh sindiran dan kiasan.

Sebagai naskhah komedi surreal, filem ini menawarkan variasi juxtapositions melalui peletakan karakter-karakter berbeza pada masa yang sama, seperti contoh watak Saadon Dengki saja secara simbolik baik (Saadon) dan buruk (Dengki) di dalam personaliti manusia yang kemudiannya disumpah menjadi kambing (shocking imagery). Di sini kambing bolehlah diterjemahkan sebagai physic disturbance kepada kehidupan masyarakat yang terbunuh oleh sifat-sifat negatif biarpun sesama bangsa dan agama.

Bagaimana Dato’ M. Daud Kilau meneroka imaginasi manusia marhaein dan turun sebagai realiti. Illustrasi surealisme oleh Mamat Khalid dari sisi juxtapositions mengenai masyarakat dan seni yang saling bertentangan secara simboliknya menjawab persepsi tentang seni hiburan melalaikan dan menyesatkan.

Jika Man Laksa melalui komedi surreal, Kala Malam Bulan Mengambang yang memenangi anugerah Filem dan Pengarah Terbaik di Festival Filem Malaysia 21 pula bergerak naratifnya sebagai filem neo noir-konsep yang memerlukan kefahaman tinggi buat penonton Malaysia.

Filem hitam putih mengenai Salleh, seorang wartawan yang berhadapan pelbagai insiden ketika menyiasat kejadian misteri yang berlaku di pecan Senduduk Rimbu. Mamat Khalid sebagai seorang auteur menggunakan konteks sosio budaya tempatan melalui perlambangan karakter, masa dan tempat selain elemen semiotik dan semantik yang pelbagai yang harus diterjemahkan melalui pemahaman dan penelitian tinggi penonton.

Filem ini agak surreal dari semua aspek, konsep noir hitam putih ini sahaja representasi statement “kisah ini hanyalah rekaan semata-mata, tidak ada kena mengenai dengan hidup ataupun mati”. Pembinaan kognitif dan persepsi penonton dibangunkan dengan konsep noir bagi merujuk kepada dunia imaginasi dalam realiti sebenar kehidupan manusia.

Hitam (realiti) dan putih (fantasi) adalah contoh pertembungan nilai yang diletakkan setempat yang turut menjadi teras pembangunan karakter-karakter di dalam filem ini yang mempunyai personaliti dua wajah, hitam (buruk) dan putih (baik) yang mempunyai agenda, misi dan motif masing-masing.

Filem Terbaik Festival Filem Malaysia ke-23 arahan Edry Abdul Halim ini mengisahkan tentang dua adik-beradik yang menemui sebuah alam fantasi yang berasaskan pelbagai kisah dongeng, mitos dan legenda Melayu ternama seperti Badang, Bawang Putih, Mahsuri, Orang Minyak, Pak Pandir dan lain-lain.

Surrealism di dalam filem berasaskan mitos seperti Magika ini turut meneroka pembangunan kognitif penonton bagi membezakan dimensi realiti dan fantasi yang lebih bersifat bizarre. Penggunaan kesan visual khas bagi menggambarkan dunia fantasi di dalam Magika yang berilusi dan berwarna warni. Mis en scene bagi filem bergenre sebegini juga adalah terjemahan komunikasi visual yang sangat penting.

Menariknya, bagi filem-filem seperti ini menggunakan juxtapositions yang dominan dengan kesan visual khas yang wujud, surrealismenya lebih terletak pada pembangunan emosi di antara dua dunia berbeza mewakili dimensi, kebenaran atau kepalsuan. Di dalam Magika, affective transmission secara surreal mengerakkan imaginasi karakter untuk membina emotional response bagi perlakuan yang akan berlaku seterusnya.

Afdlin Shauki adalah di antara pembikin yang berani mengambil risiko meneroka subjek berbeza termasuk filem Misteri Jalan Lama lakonan Que Haidar (Ilya) dan Dato’ Hans Isaac (Indra); sepasang adik beradik yang memiliki perwatakan berbeza.

Perjalanan misteri mereka melalui sebuah jalan lama menghubungkan kembali sejarah Ilya sebagai Putera Dewata untuk kerajaan bunian yang perlu kembali bagi mempertahankan dari puak Ghoul yang diketuai Harak.

Mis-en-scene filem ini yang bergenre seram fantasi berjaya dieksplorasi oleh Afdlin bagi menghubungkan penonton dengan kod kod visual, semantik dan semiotik yang membina identiti dua dunia; realiti dan fantasi.

Merangkul anugerah Filem dan Pengarah Terbaik di Festival Filem Malaysia ke 25, Bunohan karya Dain Iskandar Said juga meneroka konsep surrealisme melalui komunikasi visual yang wujud; metafora alam, warna, imej, ilusi dan simbol yang ditonjolkan dari perspektif Pok Eng, Ilham, Adil, dan Bakar mencari makna kehidupan adalah sangat mencabar dan mengujakan.

Lihat sahaja terjemahan watak Pok Eng dan hubung kaitnya dengan budak dan buaya jadian yang menjadi tanda tanya di dalam filem ini. Hubungan simbiotik alam dan manusia juga divisualkan dengan penuh emosi melalui pemilihan mood dan warna yang cukup menakjubkan. Semangat pengarahan dan visi Dain Said juga seakan dimetaforakan dan dihubungkan dengan elemen-elemen surrealisme di dalam filem hebat ini.

Filem ini bergerak surreal dari aspek komunikasi visual (mis en scene) dan interpersonal (watak). Visualnya adalah tanda terbesar physic disturbance menggambarkan Bunohan penuh dengan persoalan konflik, kelemahan jiwa, ketaksuban kuasa dan kemunafikan manusia yang divisualkan di sebalik kecantikan aestetik budaya dan tanahairnya.

Shocking imagery dibangunkan secara halus oleh Dain melalui watak-watak seperti Adil, Ilham, Bakar dan Pok Eng, mereka mewakili nilai juxtapositions konflik personal diri yang sangat membara di sebalik sifat maskulin sebagai anak Bunohan. Pembunuhan demi pembunuhan yang dilakukan Ilham adalah contoh mental collapse di dalam sistem kehidupan yang memburu kecantikan duniawi semata-mata.

Filem Nota arahan Yasu Tanaka yang ditulis oleh Bea Tanaka lakonan Maya Karin, Dato’ Hans Isaac dan Allahyarham Ramli Hassan adalah filem moden yang menterjemahkan unsur surreal di dalam pembangunan plot dan karakter.

Watak Erin lakonan Maya Karin menggunakan minda separa sedar dan berhubung dengan objek dan simbol di dalam merungkai motif, kehendak dan halatuju beliau di dalam perhubungan yang sangat kompleks secara dalaman. Imaginasi minda yang mengawal jiwa dan perlakuannya cuba dibangunkan sebagai realiti. Justeru, bagi dirinya, “aku hanya ada aku untuk selesaikan masalah aku”; representasi “Nocebo Effect” menjuruskan beliau untuk menjadi negatif di dalam kawalan mentalnya.

Naratif filem ini juga menjerit-jerit seperti mana Erin disimbolkan sangat surrealist dari awal hingga akhir. Psikologi personaliti yang menjurus kepada pembangunan mental dan emosi manusia diterjemahkan secara visual bagi menunjukkan kecantikan luaran yang palsu (physic disturbance) Erin yang tidak mampu dikawal akalnya. Juxtapositions “jiwa vs akal” disimbolikkan Bea Tanaka secara abstrak dan halus yang menggambarkan suatu krisis kepercayaan diri dan self esteem yang ditanggung manusia hari ini.

Filem arahan Faisal Ishak lakonan Izzue Islam, Aliff Satar dan Juliana Evans ini meneroka kelebihan seorang pelajar yang mampu berhubung dan berkomunikasi dengan entiti paranormal. Surrealisme di dalam filem ini secara jelas melalui objek, visual dan simbol ketika Aliff berhadapan secara interpersonal dengan entiti-entiti halus yang tidak dapat dilihat dengan mata kasar orang lain.

Konsep surrealisme; berimaginasi dan berekspresif tanpa logik penjelasan ini membangunkan watak Aliff sendiri sebagai seorang surreal. Beliau yang ditemani pendamping sejak kecil menggunakan komunikasi interpersonal yang terhad apabila berinteraksi di lingkaran sistem sosialnya.

Dari konteks personaliti, Aliff sendiri berhadapan dua dimensi mencabar; hitam vs putih, baik vs buruk dan nafsu vs iman (juxtapositions) yang membentuk cara komunikasinya dengan rakan-rakannya. Babak Aliff berkomunikasi dengan makhluk saka yang mendampinginya adalah “shocking imagery” letusan emosi mutlak akan kebebasan hakiki yang diperlukan seseorang insan di mana secara abstraknya, Aliff menggunakan komunikasi spiritual di dalam spektrum intuisi yang tidak difahami insan biasa.

Konsep supernatural yang divisualkan dengan kesan khas ini membantu penonton untuk membina emphaty kepada kesakitan emosi dan fizikal yang ditanggung Alif sejak kecil. Dari konteks Islam, Firasah (intuisi) yang melangkaui logik dan rasional dapat dirungkai untuk mentafsir karakter Alif yang ditemani saka dari kecil.

Sebuah lagi filem arahan Dain Said berkonsep thriller noir lakonan oleh Iedil Putra, Shaheizy Sam, Nicholas Saputra, Prisia Nasution dan Nadiya Nisaa ini berkisar mengenai jurufoto forensik, Adam dan Detektif Man yang menyiasat siri pembunuhan ngeri yang menemukan mereka dengan Iva, Sani dan Belian yang hadir dari semangat suku kaum masa lampau yang terperangkap dan perlu dibebaskan.

Filem yang berorientasikan surrealisme ini melalui spektrum imaginasi, intuisi dan komunikasi antara dua dunia; realiti dan supernatural telah diterjemahkan dengan kod-kod visual dan semiotik yang menggambarkan imej tidak logik dan juxtaposition filem ini dari spektrum realiti.

Interchange bersifat bizarre dan kompleks namun mudah difahami jika penonton dapat membaca kod-kod di dalam pembangunan naratif dan visualnya yang menghubungkan masa sekarang dan lampau. Jika dikaji, Dain meneroka teknik non-narrative bagi konsep supernatural noir seperti Interchange dan membina surrealisme melalui dimensi imaginasi vs realiti, hakiki vs nyata dan hidup vs mati.

Pembunuhan demi pembunuhan ritual (shocking imagery) yang dibenarkan di dalam dunia “fantasi” ini boleh menjadi metafora kepada definisi keamanan dan kedamaian. Belian yang akhirnya dibebaskan sebagai burung yang terbang tinggi ini juga mampu meneroka konsep “kebebasan” mental dan jiwa yang membelenggu manusia masa ini.

Filem arahan Syafiq Yusof lakonan Syamsul Yusof, Bella Daly dan Dato’ Jalaludin Hassan ini meneroka dimensi Aiman, seorang pelukis yang menghidap penyakit “Anton Babinski” dan menghadapi pelbagai cabaran konflik interpersonal dan keluarga. Suatu ketika, beliau mendapati dirinya keseorangan sehingga kebenaran tentang penyakitnya dan merubah pandangan kepada kehidupan secara total.

Di awal plot, elemen surrealisme di dalam “Desolasi” dapat dinilai dari fasa pembangunan imaginasi Aiman sendiri yang hidup keseorangan dan berkomunikasi dengan objek dan subjek di sekelilingnya yang diintepretasikan penonton sebagai pelik dan tidak logik. Di akhir cerita, penonton dihubungkan dengan komunikasi spiritual di dalam konteks agama di mana Aiman mencari makna di sebalik ujian yang diturunkan Tuhan kepadanya.

Pertamanya, Aiman ibarat ekspresi yang meluap luap tanpa nokhtah yang menggambarkan beliau sebagai surrealist; hidup dengan definisi kehidupan sendiri dengan logik akal yang dicarinya sendiri. Juxtapositions yang dapat dilihat dari dimensi hitam dan putih, syurga dan neraka, nyata dan hakiki, maskulin dan feminin serta manusia dan Tuhan ini samada secara emosi, perlakuan dan pemikiran membangunkan konsep surrealisme di dalam Desolasi.

Persoalan demi persoalan, imaginasi demi imaginasi, grafik demi grafik, simbol demi simbol, objek demi objek secara surreal membawa penonton ke satu dunia khayalan yang dicipta Aiman yang mencari realiti yang sebenarnya. Tiada hukum yang menghalang minda bawah sedar manusia bagi membina dan mencari maksud yang diingini.

Keduanya, manifestasi sains dari perspektif manusia dan agama ditonjolkan secara surreal yang menggambarkan perhubungan manusia dan Tuhan di dalam sebuah kehidupan. Juxtapositions di antara “otak” dan “akal” memberi persepsi baru kepada Aiman tentang konsep penyerahan kepada Yang Maha Esa.

Syafiq menterjemah dimensi shocking imagery melalui perspektif agama yang menjawab kepada physic disturbance dari spektrum child and developmental psychology yang memberi kesan kepada pembangunan mental dan spiritual Aiman.

Secara rumusanya, surrealisme di dalam filem tempatan boleh dikaji dari aspek pembikin dan penonton. Melalui persepsi penonton, filem boleh menjadi surreal atau sebaliknya biarpun secara dasarnya bersifat bizarre dan unik. Kemampuan penonton menterjemah kod-kod komunikasi yang divisualkan akan membina satu proses analisa kognitif dan pendefinisian makna yang sewajarnya kerana pengembaraan menonton filem-filem surreal ataupun yang menonjolkan surealisme begitu mengujakan.

“Cinema should make you forget you are sitting in a theater” – Roman Polanski.

Nota: Penulis merupakan Pengarah Komunikasi Korporat FINAS dan ini merupakan pandangan kecil penulis dan tidak mewakili pandangan organisasi.


Beats By Dre Perkenal ‘Headphone’ Buat Apple iPhone XS Dan XR

Umum mengetahui model iPhone terbaharu tidak mempunyai audio jack yang menyebabkan pengguna akan menggunakan fon telinga atau fon kepala tanpa wayar. Terbaru, Beats By Dre memperkenalkan pilihan warna baharu untuk fon kepala tanpa wayar Solo 3 iaitu satin silver dan rose gold.

Sekali pandang warna tersebut sangat padan jika digandingkan dengan pilihan warna iPhone XS dan XR terbaharu keluaran Apple semalam. Tidak hairanlah jika selepas ini anda akan melihat peminat tegar iPhone masing-masing mempunyai fon kepala Beats By Dre.

Menariknya, Solo 3 ini mempunyai jangka hayat yang agak lama iaitu sekitar 40 jam penggunaan dan memunyai ciri pengecasan pantas. Dikhabarkan fon kepala ini hanya mengambil masa beberapa minit untuk dicas penuh.

Fon kepala tanpa wayar Solo 3 boleh didapati dengan harga $300 (~RM1242). Layari laman web Beats By Dre untuk maklumat lanjut.


15 Jawapan Balas Kenapa Adegan Gay Dalam Filem Beauty And The Beast Patut Dipotong

Laporan terkini Associated Press, Disney batal tayangan Beauty and the Beast (B&B) di Malaysia, setelah dikenakan syarat penapisan ‘gay moment’ dalam filem tersebut. Antara respons (komen sebenar) penyokong B&B dalam kalangan Melayu-Muslim di media sosial:

1. “Kalau ada adegan bunuh dan rompak, hang akan ban filem tu jugak ke? Bukankah itu pun langgar undang-undang?”

Boleh ada adegan bunuh dan rompak. Tapi dalam etika dan garis panduan penyiaran, perlu ada ‘poetic justice’ – yang jahat dihukum setimpal atau ada keinsafan di hujung cerita. Dan paparan pembunuh serta perompak harus negatif. Tapi gay dalam cerita Hollywood diraikan. Cerita gay selalunya menang anugerah. Skrip Hollywood simpatetik terhadap watak gay. Masyarakat yang disuruh insaf, dan menerima homoseksualiti.

2. “Ombak Rindu ada rogol boleh pulak lepas wayang.”

Ini falasi ‘false comparison’. 2 filem berkenaan perlu dinilai berdasarkan merit masing-masing. Adanya rogol dalam filem Melayu BUKAN justifikasi untuk abaikan homoseksualiti B&B. Sekiranya satu dapat diatasi, kesannya lebih baik berbanding membiarkan kedua-duanya.

3. “Bestiality (hubungan seksual dengan haiwan) dan Stockholm Syndrome (jatuh cinta dengan penculik) dalam Beauty and the Beast boleh pulak.”

‘False comparison’. Kalau ada adegan ‘bestiality’, ia juga akan ditapis seperti ‘gay moment’.

4. “Just ada satu character dalam tu openly gay dan tertarik dgn watak lelaki. Itu saja. Walhal bukan aksi lucah pun.”

Lucah tak semestinya eksplisit. ‘Gay moment’, idea homoseksualiti, pandangan dan sentuhan ‘suggestive’ dalam B&B juga lucah (‘indecent’) berdasarkan sensitiviti tempatan.

Walaupun ada ahli masyarakat yang tak tengok, penerimaan ‘gay moment’ di panggung wayang (domain awam) tetap memberi signal homoseksualiti adalah ‘socially acceptable’.

6. “Nak sekat-sekat macam lah orang tak boleh tengok online.”

Tengok online, itu private domain. Tanggungjawab sendiri. Tapi dalam public domain, ada pertimbangan lain. Ada implikasi sosial dan budaya. Maka, perlu ada kawalan.

7. “Benci aku Malaysia ni, senstitif sangat bila nak majunya adoiiyaoi.”

‘Maju’ dengan menerima ‘gay moment’ di domain awam? Maju bermaksud celik norma etika tempatan, mampu menilai dengan kritis propaganda dan normalisasi LGBT. Maju, bila bebas daripada penjajahan budaya.

8. “Takut terpengaruh, iman senipis bawang ke?”

‘Resistance’ terhadap normalisasi LGBT didorong iman yang belum menipis dalam komuniti.

9. “Homoseksualiti dah lama dalam masyarakat. Apa kaitan dengan filem?”

Memang dah ada lama dah, sejak zaman Nabi Luth a.s. Tapi, homoseksualiti cuba dinormalisasi melalui filem kontemporari. Ini menyebabkan ‘desensitisation’ (cair sensitiviti) masyarakat terhadap penyimpangan LGBT.

Fikirkan juga tentang kesudahan kaum Nabi Lut.

10. “The world has moved on and it’s time we equip our young children with the facts of life of this present day and age.”

Kita perlu sama ‘move on’, walaupun ke arah yang salah? Ada hadith sahih menggesa tidak meniru mereka, ‘moving on’ bersama mereka sejengkal demi sejengkal.

Kita ada pegangan nilai tersendiri yang jelas dan bersifat tetap.

Cerdik, sebab ambil kira sensitiviti majoriti, dan kesan jangka masa panjang. Bodoh, bila utamakan Emma Watson berbanding maslahah awam.

12. “Effeminate male characters in Malaysian movies/dramas made the cut but a “gay” scene from an innocent classic must be removed.”

‘Effeminate’ (lembut) tak semestinya amalkan homoseksualiti. Dalam B&B, wataknya ‘openly LGBT’, jelas seorang gay. LGBT adalah orientasi seksual dan gaya hidup, bukan sekadar sifat ‘lembut’.

13. “I hope Malaysia will be open-minded enough to let it be shown.”

Perlu ‘open minded’ untuk faham etika relativisme budaya – apa yang biasa di Amerika Syarikat (AS) tak semestinya dapat diterima di sini. Di AS sendiri, pawagam di Alabama boikot B&B. Jangan kita lebih sudu daripada kuah.

14. “Our self-appointed guardian of morality – the Censorship Board. They think they’re doing the parents a favour, not realising they’re a bit behind time.”

Your liberal parental sensibilities are insignificant. Kalau Censorship Board tak buat kerja, majoriti ibu bapa akan persoalkan tanggungjawab moral agensi tersebut.

15. “Why some parents think their kids are easily swayed n influenced by movies?”

In sociology, kids learn/internalise values and cultural norms through mass media. Ini disebut ‘socialization process’.


Bebas Daripada COVID-19, Pelancong China Sedia Untuk ‘Travel’ Semula Seawal April Ini

Bermula di wilayah Wuhan, siapa sangka wabak COVID-19 telah menjadi pandemik dan terus menular ke beberapa negara yang lain. Kes yang serius ini walau bagaimanapun berjaya ditangani China dimana China kini bebas daripada wabak ini.

Bersempena dengan negara China yang bebas wabak COVID-19, rakyat mereka yang popular dengan minat untuk melancong ke negara luar dilaporkan tidak menunggu lama untuk ke luar negara dan bakal travel seawal April ini.

Kenyataan ini turut disahkan oleh Bangkok Post dimana beberapa wilayah di China seperti di Zhejiang dan Jiangsu telah membenarkan rakyat mereka untuk travel semula.

Melihat kepada keghairahan pelancong China yang ke luar negara sebelum ini pastinya memberi keresahan buat negara-negara lain. Sekatan laluan perjalanan dari negara luar yang berisiko menyebar wabak COVID-19 untuk memasuki negara pastinya antara pilihan yang terbaik sehingga wabak ini tamat sepenuhnya.

Seakan situasi yang berlaku di Malaysia, wanita Australia nampaknya menerima nasib yang lebih teruk apabila telah dihalau keluar dari China kerana memilih untuk jogging sewaktu RMO.

Wanita Australia Ini Dihalau Keluar Dari China Kerana Jogging Sewaktu RMO

Amerika Syarikat Tuduh China Sembunyikan Fakta Mengenai COVID-19


‘Bedroom’ Vincent Van Gogh Kini Boleh Disewa Di Airbnb

Art Institute of Chicago akan membuat pameran berkenaan 3 lukisan terkenal Vincent Van Gogh. Ketiga-tiga lukisan itu adalah bersubjekkan bilik tidurnya di Arles, suatu tempat di selatan Perancis. Apa yang menarik institut itu membina kembali bilik berkenaan dan ianya boleh disewa di Airbnb. Bilik ini direka berdasarkan lukisan beliau bertajuk ‘Bedroom’ yang dilukis oleh Van Gogh pada tahun 1888.

Menurut institut itu, bilik ini dibina untuk penyewa merasai sendiri pengalaman ‘hidup’ di dalam lukisan Van Gogh. Rekaan dan perabut yang bewarna terang ini akan memberikan anda perasaan unik dan pengalaman yang anda tidak dapat lupakan.

Menariknya, sewa yang dikenakan hanyalah USD10(Lebih kurang RM41) dan tiada details tentang tarikh bila ianya dapat disewa oleh orang awam. Mungkin anda boleh ‘Contact Host’ untuk mendapat maklumat lebih lanjut sekiranya anda berminat untuk bermalam di bilik ini.

Anda boleh klik di sini untuk menempah bilik ini di Airbnb. Tetapi anda perlu beli tiket kapal terbang ke Chicago dahulu sebelum membuat tempahan. Bilik ini cukup cool dan sangat real. Sekali pandang memang tidak nampak perbezaan antara bilik sebenar ataupun lukisan.


Beg Biru Ikea Ini Akan Hadir Dengan Warna Baharu Tahun Hadapan

Siapa yang kerap ke Ikea pasti kenal sangat dengan beg biru besar yang dijual di IKEA ini. Syarikat rekaan dari Denmark, Hay telah ‘mewarna’ semula beg ikonik ini dengan warna baru, tidak lagi dengan warna ikonik biru dan kuning.

Bag Frakta itu nanti akan hadir dengan warna light grey dan hijau, warna yang lebih minimal dan tidak terlalu terang. “Kami memilih warna ini kerana warna ini akan bertahan lama,” kata Mette Hay, pengasas syarikat rekaan Hay.

Bag Frakta ini adalah salah satu item yang dicipta oleh Hay untuk projek kolaborasinya dengan Ikea. Dijangkakan akan dipasarkan pada tahun 2017, item lain dari kolaborasi ini adalah perabot meja kayu, lampu meja dan juga kerusi.

“Koleksi kami ini akan bermain dengan skema warna kelabu, putih dan hijau,” tambah Mette. Beg Ikea ini adalah item kedua di Ikea paling famous selepas semestinya meatball di Ikea yang sedap itu. Jadi boleh tunggu tahun hadapan untuk anda dapatkan beg ini. Saya suka beg ini kerana ianya sangat praktikal dan tahan lasak. Lihat koleksi kolaborasi Hay yang lain di bawah ini.


Tampil Unik Dan Lebih Bergaya Dengan Rekaan ‘Beg Buku’ Yang Awesome ini

Anda yang minat dengan rekaan unik dan pelik pasti jatuh hati dengan rekaan beg ini, memang cool habis! Sekali pandang, ianya kelihatan seperti anda sedang menggalas sebuah buku.

Dalam dunia fesyen pada hari ini, pelbagai rekaan unik dan menarik telahpun dihasilkan. Jika sebelum ini rekaan beg pasar malam pernah menjadi trend, kali ini kami bawa pula rekaan beg yang cukup menarik diinspirasikan dari bentuk buku dan novel.

Rekaan beg berbentuk buku ini diperkenalkan oleh sekumpulan pereka kreatif dari Moscow, Rusia yang lebih dikenali dengan nama Krukru Studio. Ilham untuk menghasilkan rekaan beg ini diinspirasikan dari buku-buku dan novel klasik seperti  Alice’s Adventures in Wonderland,  Harry Potter, The Bell Jar dan banyak lagi.

Untuk harga pula, ia bergantung kepada corak dan reka bentuk beg. Harga yang ditawarkan bermula dari RM453 sehingga RM743 seunit. Kalau kekasih anda seorang ‘ulat buku’, ini mungkin hadiah yang sangat sesuai untuk diberikan kepada Si Dia.

Baca: Beg ‘Pasar Malam’ Jenama Balenciaga Ini Dijual Pada Harga RM40 Ribu


Beg Dicuri Depan Hotel, Pemandu F1 Berjaya Dapatkan Semula AirPods Guna Aplikasi ‘Find My’

Pada hari Isnin baru-baru ini, Juara Formula 1 empat kali, Sebastian Vettel telah cuba mendapatkan kembali beg galas yang dicuri menggunakan aplikasi ‘Find My’ dengan menjejak AirPods miliknya.

Menurut laman Apple Insider, selepas Grand Prix Sepanyol, Vettel memandu kereta Aston Martin bersama ahli keluarganya ke sebuah hotel di Barcelona. Ketika dia meninggalkan kereta, ada pencuri menggunakan peluang itu untuk mengambil beg galas dari keretanya sebelum melarikan diri.

Pemandu Formula 1 itu tidak terus menghubungi pihak polis tempatan, sebaliknya beliau membuat keputusan sendiri untuk menjejak barangan yang hilang bersendirian dengan menaiki skuter elektrik dan membuka aplikasi ‘Find My’ untuk mengesan AirPod yang disimpan di dalam beg.

Polis kemudiannya menyertai Vettel ketika dia mengejar pencuri itu di kawasan bandar. Pada masa sama, pihak berkuasa turut menggesa Vettel membuat laporan kehilangan di balai polis dan memberhentikan ‘misi pencarian’ itu.

Bagaimanapun, aplikasi ‘Find My’ membawa Vettel ke sebuah haberdashery (kedai pakaian), di mana dia berjaya menemui semula AirPods yang ditinggalkan dalam pasu bunga perhiasan kedai tersebut.

Namun bag galas Vettel yang mempunyai beberapa barangan peribadi lain, termasuklah lesen memandu, pasport dan beberapa kad kredit tidak ditemui pada lokasi yang sama AirPods itu dijumpai.

Pencuri itu didakwa menyedari bahawa dia telah dijejak menggunakan AirPods, lalu dia meninggalkannya di dalam pasu bunga supaya dapat mengaburi lokasi sebenar dia melarikan diri.

Polis masih belum menemui pencuri terbabit, tetapi berharap dapat mengenal pasti suspek berdasarkan rakaman CCTV dari hotel berkenaan.

Untuk makluman, sebahagian produk Apple sudah tersedia mempunyai aplikasi ‘Find My’ bagi memudahkan pengguna menjejak lokasi barangan tersebut.

Pada pertengahan tahun lalu, Apple mula menawarkan AirTag, produk yang boleh sentiasa menjejak barangan kesayangan anda dan ia dijual pada harga RM129 seunit.

Sementara itu, anda boleh baca lagi kisah lain bagaimana pengguna Apple berjaya menemui semula barangan hilang menggunakan AirTag.

Lelaki Ini Berjaya Temui Semula Skuternya Yang Hilang Dengan Bantuan Apple AirTag

Lihat Bagaimana Lelaki Ini Jadikan AirTag Pengesan Untuk Kucingnya Yang Kuat Merayap

Apple Lancarkan AirTag Bagi Memudahkan Pengguna Mencari Barang Dengan Mudah


Ini Yang Dilakukan IKEA Apabila Beg Rekaan Mereka Dijual Dengan Harga RM9421

Balenciaga sememangnya sebuah jenama yang kerap menjadi bahan jenaka orang ramai lebih-lebih lagi sejak akhir-akhir ini. Penggunaan konsep mendekati budaya Asia nampaknya tidak meletakkan produk jenama ini kelihatan premium namun lebih mendekati gaya marhaen yang sering dilihat sekitar Asia.

Baca lagi: Balenciaga Keluarkan Beg Toto ‘Narita’ Pula Untuk Koleksi Terbaru Mereka

Terbaru, Balenciaga telah mengeluarkan sebuah lagi koleksi terbaru mereka iaitu yang dinamakan sebagai ‘Arena Extra Large Shopper Tote Bag’. Sebuah nama yang sangat premium bagi sebuah beg shopping.

Memandangkan ianya Balenciaga harga yang mencecah RM10 Ribu yang dijual ini mungkin bukan suatu perkara yang mengejutkan sehingga anda melihat rekaan beg yang dibuat.

Kami rasakan langkah Balenciaga untuk meniru rekaan beg IKEA ini sedikit tersilap memandangkan IKEA sememangnya cukup terkenal dengan troll dan jenaka yang berjaya membuatkan orang ramai terhibur.

Berikut merupakan counter attack yang dibuat daripada syarikat IKEA sendiri. Mereka memilih untuk meniru semula atau ‘tiruception’.

Dalam keadaan rancak orang ramai termasuk IKEA membuat cubaan troll terhadap Balenciaga, syarikat ini secara tidak langsung turut menerima pemasaran percuma sekaligus bakal meningkatkan peluang untuk orang ramai mendapatkan ‘beg IKEA’ versi premium keluaran mereka ini.

Siapa sangka, dengan kekuatan jenama yang kuat, beg yang dianggap hampir tidak ada nilai ini berjaya dijual dengan nilai hampir RM10 ribu hanya dengan penggunaan material yang berkualiti serta pemasaran yang berkesan. Adakah anda yang berminat untuk mendapatkannya?

Who wore it better? Balenciaga or IKEA? pic.twitter.com/LCB9Qri2xN


Bagaimana Lelaki Ini Gunakan ‘Beg Kaktus’ Menyiasat Aktiviti Para ‘Hacker’

Tampil dengan beg dipenuhi radio dan modem jelas membuatkan Mike Spicer atau lebih dikenali dengan nama internet beliau  d4rkm4tter menjadi tumpuan ramai sewaktu hacking convention tempoh hari.

Tidak hanya mencuri tumpuan dari segi fizikal dengan hiasa LED hijau dan biru malah ramai yang tertanya-tanya apakah inisiatif beliau menggalas beg seberat 23kg di dalam konvensyen ini.

Semuanya terjawab setelah beliau mengatakan beg yang dinamakan #wificactus yang digalas beliau digunakan untuk mengesan berapa ramaikah penggodam yang menggunakan Wi-Fi sedia ada untuk aktiviti menggodam di kawasan tersebut.

Tambahnya lagi, Wi-Fi yang boleh diakses tanpa kata laluan antara yang menjadi pilihan para penggodam untuk membuat ‘kerja’ seperti yang diinginkan tanpa dikesan dengan mudah.

Mungkin aktiviti yang beliau lakukan bagi sesetengah pihak namun tidak baginya. Mike Spicer telah memilih untuk menyertakan 25 radio atau peranti untuk mengesan penggunaan Wi-Fi untuk disambungkan pada beg beliau. Penggunaan radio ini bakal memberikan akses buat Mike mengesan lebih 14,000 peranti secara serentak di dalam jarak 100 meter. Untuk membuatkan beg kaktus beliau lebih fancy, Mike turut meletak nenas sebagai hiasan.

Dalam pada itu, Mike Spicer enggan berkongsi dengan lebih lanjut bagaimana beliau bakal ‘memanfaatkan’ data yang diterima beliau hasil daripada aktiviti mengesan kerja para penggodam di konvensyen tersebut. Sebuah idea yang kreatif serta mencuri tumpuan ramai di dalam DEF CON 25 pada kali ini.


‘Beg Kopi Bungkus’ Kini Jadi Trend Di Singapura

Wheniwasfour, pereka kreatif dari Singapura ini sekali lagi tampil dengan idea kreatif terbaru mereka dengan menghasilkan rekaan tote beg berbentuk seperti ‘kopi bungkus’. Kalau anda sedang mencari design tote beg yang lebih unik, beg yang diinspirasi daripada kopi bungkus ini mungkin boleh menjadi pilihan.

Menariknya tote beg yang terbaru ini diperbuat daripada plastik jenis PVC telus cahaya dengan corak seakan plastik yang berisi kopi bungkus. Sekali pandang beg ini macam kopi bungkus gergasi, memang kreatif sungguh. Tambah unik, tangkai tote beg ini pun mirip seperti tali rafia. Disertakan dengan warna hijau dan merah yang boleh ditukar ganti pada bila-bila masa.

Untuk rekaan tote beg ‘kopi bungkus’ ini, ia dijual pada harga 19.90 SGD (RM62.00) seunit. Buat pengetahuan anda, Wheniwasfour sebelum ini pun sudah banyak mengeluarkan pelbagai rekaan tote beg dan produk yang unik-unik. Antaranya adalah penyepit rambut ‘coklat susu arnab’.

Nak lagi best, anda boleh pergi sendiri kedai mereka di Singapura yang terletak di Waterloo Street #02-18, 180261, berdekatan dengan stesen MRT Bugis. Kalau jalan kaki ambil masa 10 minit.


15 Gambar Yang Memaparkan Sisi Kuala Lumpur Yang Berbeza

Menyebut tentang Kuala Lumpur mungkin ramai membayangkan kota di mana orang ramai mencari dan berkongsi rezeki di dalam kesibukan kota bersama etnik dan bangsa yang pelbagai.

Disebalik kesibukan kota, mungkin ada yang tidak tahu Kuala Lumpur masih lagi mengekalkan pelbagai memori dan sisi klasik yang tersendiri. Dalam usaha untuk memaparkan kehidupan Kuala Lumpur yang berbeza, individu bernama Farhan Akmal telah menjayakan sebuah dokumentasi melalui gambar yang diambil mengenai kehidupan di Kuala Lumpur.

Menyoal mengenai bermulanya projek ‘Documenting Kuala’, Farhan Akmal mula serius dalam usaha menunjukkan perspektif Kuala Lumpur yang berbeza sejak beberapa tahun lalu seterusnya mengajak rakan-rakannya yang terdiri daripada profesyen jurugambar untuk turut turut serta.

Berikut merupakan 15 gambar yang menggambarkan sisi Kuala Lumpur yang berbeza melalui projek ‘Documenting Kuala’ yang menjadi pilihan Farhan Akmal.

Anda boleh ikuti pelbagai lagi gambar menarik yang diambil sekitar Kuala Lumpur oleh pasukan Documenting Kuala di Instagram.


Beg Misi Ke Bulan Neil Armstrong Ini Bakal Dilelong Pada Harga RM17 Juta

Jika dibandingkan sekarang dengan tahun 1960an, teknologi sekarang semestinya lebih gempak jika dibandingkan dengan tahun sebelumnya. Walaupun teknologi angkasa lepas kita semakin baik, tetapi saya tidak pernah dengar tentang misi mendarat di bulan yang dibuat oleh mana-mana negara dalam dekad yang lalu.

Disebabkan itu, sebarang memorabilia yang pernah sampai ke bulan dianggap rare dan one of a kind. Lebih-lebih lagi kalau ianya milik orang pertama yang jejakkan kaki ke bulan, Neil Armstrong.

Sebuah beg yang tertulis ‘Lunar Sample Return’ milik Neil Armstrong bakal dilelong oleh syarikat lelongan Sotheby pada bulan Julai nanti. Menariknya, Sotheby meramalkan yang beg ini bakal terjual dalam acara lelongan itu pada harga USD4 juta (lebih kurang RM17 juta)!

Apa yang menarik tentang beg ini adalah ianya adalah beg sample yang digunakan Neil sendiri untuk membawa serpihan batu di bulan ke bumi dan menambah keunikan beg ini adalah masih terdapat debu dan partikel batu bulan pada beg ini hasil misi Apollo 11.

Beg ini pada mulanya disimpan oleh NASA Space Center di Texas. Tetapi, disebabkan oleh satu kes mahkamah, beg ini dikembalikan kepada seorang peguam, Nancy Carlson yang membelinya pada tahun 2015 dengan harga USD995 (lebih kurang RM4,200) sahaja. Pihak NASA agak kecewa dengan kes ini kerana menurut mereka, sesuatu yang unik seperti ini tidak sepatutnya dimiliki oleh mana-mana individu.

Kisahnya bermula apabila pihak kerajaan membuat kesilapan ketika melabel beg ketika misi Apollo 11 ini dan melabelkan beg Neil ini sebagai beg yang tidak digunakan ketika misi berkenaan. Jadi mereka membuat jualan secara online pada tahun 2015 dan Nancy Carlson membelinya tanpa mengetahuinya nilainya yang sebenar.

Tetapi kemudiannya selepas pemeriksaan pihak NASA, beg yang dibeli Nancy adalah beg kepunyaan Neil kerana masih terdapat lunar dust pada beg berkenaan. Mereka ingin menyimpan kembali beg berkenaan tapi malang buat NASA, kerana keputusan mahkamah berpihak kepada Nancy Carlson sebagai tuan punya baru beg ini.

Menurut penganalisa di Sotheby, Cassandra Hatton beliau berpendapat nilai USD4 juta itu kecil kerana hanya satu sahaja beg ini terdapat di dunia dari misi Apollo 11 dan anda tidak akan jumpa lagi memorabilia seperti ini di masa akan datang.

Dengan pelaburan hanya USD995, ianya umpama jackpot buat Nancy. Beg sample ini akan mula dilelong pada 20 July depan dan sama-sama kita tunggu sama ada ianya mampu mencecah harga USD4 juta atau pun lebih.


Beg ‘Pasar Malam’ Jenama Balenciaga Ini Dijual Pada Harga RM40 Ribu

Jenama fesyen high end terkenal Balenciaga telah melancarkan koleksi beg terbaru di bawah kendalian creative director terbaru mereka, Demna Gvasalia. Demna juga merupakan pengasas untuk jenama fesyen yang kini menjadi pilihan artis terkenal Hollywood, Vetements.

Banyak rekaan beg yang keluar untuk koleksi terbaru Balenciaga ini tetapi model ini paling mendapat perhatian. Oversized shopping bag keluaran Balenciaga, model Cabas Shopper ini mirip shopping bag yang biasa anda jumpa di pasar malam. Dan dikatakan Demna memang mengambil inspirasi shopping bag ini dari beg shopping yang banyak digunakan di Hong Kong dan Thailand.

Menariknya, model Cabas Shopper ini mendapat permintaan tinggi peminat fesyen di Eropah. Kalau anda nak beli pun boleh. Anda boleh beli secara online di laman Colette. Beg ini berharga USD 10,000 (lebih kurang RM40,000) untuk beg yang diperbuat dari kulit ular dan 2,000 Euro (Lebih kurang RM10,000) untuk model yang diperbuat dari kulit.

Kalau anda rasa mahu beli beg mirip Balenciaga ini tetapi diperbuat daripada nylon, dekat Chow Kit ada jual. Selamat mencari!


Beg Plastik Supreme Ini Bakal Jadi Lebih ‘Rare’ Tahun Hadapan

Jika anda membeli barangan Supreme selepas ini, jangan lupa minta sekali beg plastik ini kerana ianya mungkin bakal ‘diharamkan’ tahun hadapan.

Ianya berikutan satu usul yang dibangkitkan govenor Andrew Cuomo untuk mengharamkan penggunaan beg plastik di New York. “Setiap tahun, bilangan beg plastik yang dibuang semakin meningkat setiap tahun. Beg plastik ini juga dibuang selepas hanya sekali ianya digunakan. Secara purata, pengguna hanya menggunakan beg plastik selama 12 minit sebelum ianya dibuang,” kata Todd Kaminsky kepada CNN.

Give It A Few Days Before Everyone Starts Selling Their Supreme Bag Collections On Grailedhttps://t.co/XPRkHeeDMm

— Jordan 🐉 Granados (@JordanGranados) March 31, 2019

Langkah berkenaan diambil untuk mengelakkan bandar New York ‘ditimbuni’ longgokan plastik sekiranya satu langkah pencegahan tidak diambil. Jika usul ini diluluskan, beg plastik tidak akan diberikan lagi oleh mana-mana butik atau kedai dan penduduk perlu membawa plastik sendiri jika membeli barangan di luar.

Sebagai alternatif, beg kertas akan diperkenalkan dan sudah pun dibuat oleh beberapa retailer di New York lebih awal dan pembeli perlu membayar 5 sen untuk beg kertas berkenaan.

Jika usul ini diluluskan, beg plastik akan diharamkan pada bulan Mac 2020 dan butik seperti Supreme tidak lagi akan memberikan anda beg plastik khas untuk anda. Bila ianya dihentikan, beg plastik Supreme juga akan mempunyai harganya yang tersendiri.

Ianya bukan perkara baharu reseller menjual kembali beg plastik tetapi dengan berita terbaru ini, harga beg plastik Supreme pasti akan meningkat naik.


Beg Saiz Mini Berharga RM984 Ini Curi Tumpuan Netizen

Baru-baru ini, Jacquemus telah tampil dengan koleksi beg tangan bersaiz mini dan pastinya rekaan beg tangan ini memiliki peminatnya tersendiri. Malah, berikutan itu, kecoh di media sosial apabila ada pengguna Facebook Afdzal Adib memuat naik status berkaitan beg tangan mini tersebut.

Jika dilihat, beg tersebut tampil dengan saiz yang kecil, boleh dikatakan hanya mampu menyimpan beberapa keping duit syiling sahaja. Malah, pada beg tersebut diletakkan huruf ‘J’ bagi menggantikan logo Jacquemus yang asal.

WHAT WILL YOU PUT INSIDE ? THE MINI CHIQUITO NOW AVAILABLE. JACQUEMUS.COM

A post shared by  JACQUEMUS (@jacquemus) on Jul 12, 2019 at 5:30am PDT

Untuk pengetahuan anda, harga untuk koleksi beg tangan ini adalah €215 (~RM984) sahaja. Malah, koleksi beg tersebut boleh dibeli di sini, tetapi malangnya beg tersebut telah habis dijual.

Jadi, apa pendapat anda mengenai beg ini? Adakah berbaloi untuk membeli dengan harga yang murah tetapi hanya boleh dijadikan aksesori biasa dan tidak boleh menyimpan barang?


Tular Gambar Beg Tangan Isteri MB Kelantan Bernilai RM26,000, Anak Nafi Hanya Berharga RM300 Sahaja

Kecoh sejak beberapa hari ini apabila tularnya gambar isteri Menteri Besar Kelantan, Siti Zabidah Abd Hamid yang menggayakan beg daripada jenama Dior bernilai RM26,000.

Gambar tersebut secara tidak langsung menimbulkan pelbagai persoalan dan respon di kalangan netizen yang berpendapat isteri Menteri Besar Kelantan ini tidak sensitif dengan keadaan semasa berikutan penggayaan beg berjenama sewaktu rakyat dilanda dengan musibah banjir pada Khamis lalu.

Di sangka beg tangan berjenama tersebut merupakan beg tangan original atau asli daripada butik, anak MB Kelantan, Azma Ahmad menerusi laman Facebook menafikan dakwaan yang tular sebaliknya memaklumkan beg tangan tersebut merupakan pemberian anak-anak sewaktu hari keluarga 2022.

Bukan itu sahaja, beg tangan tersebut hanyalah berharga RM300 dan bukannya RM26,000 seperti yang tular di media sosial.

Malah Azma Ahmad turut memaklumkan ibunya lebih seelsa membeli emas daripada membeli beg tangan dengan harga puluhan ribu ringgit.

Turut dimaklumkan menerusi laman Facebook UKMB di mana rakyat tidak sepatutnya disajikan bahan fitnah dan persepsi jahat bagi tujuan membunuh karakter yang berniat jahat untuk menjejaskan kredibiliti dan integriti kepemimpinan kerajaan negeri.


Beg Tangan Rosak, Rosmah Mahu Kerajaan Bayar Ganti Rugi Atau Gantikan Dengan Yang Baharu

Salah satu rahsia yang dibongkarkan dalam skandal 1Malaysia Development Berhad (1MDB) adalah koleksi beg tangan mewah Datin Seri Rosmah Mansor yang dirampas semasa serbuan di rumah bekas perdana menteri, Datuk Seri Najib Razak.

Terbaharu, menurut Sinar Harian, beg tangan berjenama yang bernilai jutaan ringgit  telah dirosakkan secara cuai oleh pihak polis semasa mengendalikan barang-barang tersebut.

Peguam yang mewakili Najib dan Rosmah, Tan Sri Muhammad Shafee Abdullah berkata, kerosakan pada beg tangan itu disedari semasa pemeriksaan barang yang dilakukan di Bank Negara. Pemeriksaan dibuat oleh Najib, Rosmah dan anak perempuan mereka, Nooryana Najwa.

“Beg berharga jutaan ringgit rosak kerana ia ditanda secara terus, ia menunjukkan pihak berkuasa lalai dalam menjalankan tugas terhadap barangan terbabit.

“Sudahlah anak guam saya tidak diberi peluang untuk berada di lokasi ketika kesemua barangan dirampas, proses penyitaan dilakukan secara tidak teratur,” katanya.

Ketika prosiding permohonan melucut hak harta di hadapan Hakim Mahkamah Tinggi, Datuk Muhammad Jamil Hussin di sini semalam, Shafee menambah bahawa pihak polis telah menyebabkan kerugian berjuta-juta ringgit disebabkan kecuaian mereka mengendalikan beg tangan tersebut.

“Sekarang kerajaan harus bertanggungjawab untuk membayar kerosakan atau mengganti balik produk,” katanya seperti yang dilaporkan oleh South China Morning Post.

Timbalan Pendakwa Raya, Faten Hadni Khairuddin menolak tuntutan itu dan mengatakan bahawa semua barangan tersebut telah didokumentasikan mengikut prosiding.

Dia juga menambah bahawa dakwaan mengatakan barang-barang yang dirampas telah rosak adalah tidak tepat kerana ia telah disimpan dengan selamat di peti besi yang berada di Bank Negara dan hanya boleh diakses oleh pegawai yang diberi kuasa.

Terdahulu, kami pernah mengeluarkan satu laporan disebalik kemewahan Datin Seri Rosmah yang mempunyai 284 beg mewah. Klik pautan di bawah untuk membaca.

Mungkin Ini Penyebab Isteri Bekas PM Malaysia Beli 284 Beg Mewah

Rosmah Mansor Ditahan SPRM Dan Bakal Didakwa Esok

Najib Razak Dan Isteri Bakal Muncul Dalam Siri Dokumentari ‘Dirty Money’ Di Netflix?


Beg Terbaru Daripada Balenciaga Mula Dijual Dengan Harga RM3,935.38

Balenciaga tampil dengan koleksi beg sandang yang pastinya menarik perhatian ramai anak muda. Menariknya, ia hadir dalam dua pilihan warna iaitu hijau dan merah jambu.

Pada koleksi tersebut, dapat dilihat logo Balenciaga ditenun menggunakan warna hitam pada bahagian atas. Koleksi ini diperbuat daripada kanvas dan tampil dengan corak yang clean.

Untuk pengetahuan anda, harga bagi koleksi beg ini adalah $950 (~RM3,935.38) sahaja dan bagi anda yang ingin mendapatkan ia, ianya tersedia secara atas talian di sini.


Ini Mungkin Beg Bagasi Pintar Yang Anda Perlukan Untuk Travel

Kalau anda selalu ke luar negara sama ada untuk urusan kerja atau melancong, item yang paling penting yang perlu anda bawa semestinya luggage bag anda. Kalau tak ada beg, macam mana nak isi barang keperluan anda nanti kan? Jenama beg start-up dari New York, Away menghasilkan sebuah beg suitcase yang boleh dikatakan perfect untuk frequent traveler.

Menurut Away, beg mereka diperbuat daripada material setanding dengan jenama antarabangsa yang lain. Jenama ini mengambil kisah orang ramai tentang bagaimana beg yang mereka rasakan sempurna untuk dibuat berjalan. Jadi dari kisah-kisah ini, terhasillah jenama Away di mana produk mereka adalah sesuai untuk semua kerana mempunyai cengkerang yang tahan lasak, compartment di dalam beg yang tersusun dan paling best ada buit-in USB-chargers(10,000 mAh) pada beg ini. Awesome!

Saya merasakan built-in USB charger ini sangat berguna dan a nice touch kerana dalam menunggu masa penerbangan, kalaulah anda terlupa bawa powerbank dan perlu mengecas gajet anda, beg ini ada untuk cas telefon anda. Tetapi sistem ini tidak mengecas sendiri jika anda menarik beg ini. Anda akan dibekalkan kabel untuk anda cas energy pack pada beg ini apabila anda sampai ke destinasi nanti.

Jika anda ke laman web rasmi Away di sini, berdasarkan review orang ramai yang telah menggunakan beg ini, rata-rata sangat berpuas hati dan tak ada yang complaint berkenaan produk Away ini. Harga setiap beg ini bermula dari USD225(RM997) hingga USD(RM1300) bergantung kepada saiz. Buat masa ini, beg ini tidak dijual di Malaysia dan anda perlu buat pembelian secara terus dari laman web Away. Selamat travel dengan lebih slamat dan pintar!


Begini Cara Semak ‘Online’ Keadaan Lebuh Raya Sebelum Pulang Ke Kampung

Kita sudah semakin menghampiri Hari Raya yang mana memperlihatkan peningkatan jumlah pengguna jalan raya secara drastik. Jadi, anda sudah pasti mahu mengetahui cara semak online keadaan lebuhraya sebelum pulang ke kampung.

Dengan membuat perancangan perjalanan yang baik, anda boleh menggelakkan dari terjebak dalam kesesakan di samping tiba ke destinasi dengan lebih lancar. Kini anda boleh perhati keadaan semasa langsung menerusi CCTV yang dipasang di setiap lebuhraya.

Jadi, anda boleh tengok keadaan semasa pada jalan yang mahu digunakan sama ada berlaku kesesakan teruk atau pun berjalan lancar. Terdapat dua kaedah yang anda boleh gunakan untuk menyemak keadaan lebuhraya secara online.

1. Layari ke laman rasmi Lembaga Lebuhraya Malaysia dengan klik di sini.

2. Pada menu Status Trafik Semasa, pilih lebuhraya yang anda ingin lalu untuk pulang ke kampung.

3. Kemudian klik pada Paparan penuh CCTV, lalu paparan CCTV terbaru dan live akan dipaparkan.

1. Layari ke laman rasmi Jalanow dengan klik di sini.

2. Untuk mula menonton CCTV, anda boleh pilih lebuhraya yang dimahukan pada senarai tersedia.

3. Sebaik anda sudah pilih, ia akan memaparkan gambaran CCTV termasuk plaza tol yang biasa berlaku kesesakan.

Perlu diingatkan, kedua-dua laman ini hanya menawarkan gambar yang dikemaskini selang beberapa minit sahaja. Maklumat tarikh dan masa dipaparkan di atas setiap CCTV tersebut. Anda tidak perlu risau kerana gambar yang disediakan adalah secara langsung.

Alternatif lain yang boleh anda dapatkan informasi sebelum berangkat ke kampung adalah dengan mendengar siaran radio yang kebiasaannya akan menghebahkan tentang status trafik di lokasi-lokasi utama.

Diharapkan dengan tutorial ini dapat memudahkan anda membuat perancangan untuk pulang ke kampung dengan lancar. Selain itu, anda mestilah amalkan pemanduan berhemat supaya semua pengguna jalan raya boleh tiba ke destinasi dengan selamat.


Begini Caranya Didik Anak Dengan Al-Quran Dan Alam

Menjadi kesukaan saya membawa anak-anak ke taman permainan pada waktu petang selepas waktu Asar. Untuk beraktiviti dan mengeluarkan peluh. Melihat tawa anak-anak berlarian ke situ ke mari amat membahagiakan.

Namun hakikatnya, memanggil anak-anak untuk pulang amat mencabar. You know, kids never want to stop playing, especially at their favourite place.

“Kakak, Adik, jom kita balik,” saya memulakan bicara.

Saya memang selalu mulakan ayat dengan Kakak diikuti Adik, kerana tertib dan mahu si Adik faham bahawa Kakak adalah yang awal maka Adik hormatilah Kakak sebagai seorang Kakak, dan saya juga mahu si Kakak faham bahawa Adik adalah saudara mudanya, maka kasihilah dan lindungilah Adik. Tartil dan ikhlas.

“But, I want to play some more,” balas Kakak yang berusia hampir 5 tahun diikuti anggukan beriya-iya daripada Adik.

“You can go for one more final round, then we go home, OK? Last one..” saya memujuk.

“Okey!” jawab si Adik dengan slanga Australia yang cukup mengujakan saya mendengarnya, kerana Adik ikut cara cakap Kakaknya.

Selepas bermain ‘final round,’ saya mengajak anak-anak pulang sekali lagi.

“Why do we have to stop when it’s getting Maghrib?” Kakak bertanya dalam perjalanan pulang ke rumah.

Belum sempat saya memberikan respon, Kakak menambah soalan, “Papa, why it has to be dark and night? Why can’t it be only light all day long? Kan lagi best kalau siang selalu, boleh maiiiiiin selalu.”

Kakak mencebik muka. Semacam tidak puas hati terpaksa berhenti main kerana jam sudah menunjukkan 6.45 petang.

“Tak nak malam.. Nak main..” Adik menambah. Turut sama mencebik muka.

Saya yang sedang memandu kereta senyum kepada anak-anak dan berfikir-fikir apakah jawapan yang mahu diberikan.

“Bismillahir-rahmanir-rahim,” bisik saya kepada diri sendiri, sebaik sahaja mendapat idea bagaimana mahu memberikan jawapan.

“Wamir-rahmatihii ja’alalakumullaila wan-nahar, litaskunu fih, walitabtaghu min fadhlih, wala’allakum tasykurun,” nasib baik saya hafal ayat 73 dari Surah al-Qasas ini.

“What is that, Papa? I know it’s ayat Qur’an but I don’t understand it,” Kakak mencelah. Gayanya ingin tahu. Adik turut sama menunjukkan sifat ingin tahu. Mukanya penuh semangat, matanya melihat ke arah saya.

“Itu ayat al-Qur’an. Maksudnya, lebih kurang, antara rahmat Allah ialah malam untuk kita semua berehat dan tidur, dan siang untuk Kakak dan Adik belajar dan bermain, siang dan malam supaya kita semua bersyukur,” saya menerangkan.

“Syukur tu terima kasih. Patutlah I feel so tired at night I just want to sleep. That is because at night, we’re supposed to rest and sleep. Kalau tak sleep, nanti esok pagi I will be so tired and cannot play anymore…” terang Kakak. Nampaknya, Kakak faham.

Adik menyahut, “Oooooo…” dan terus menutup mata, seakan mahu tidur.

“Jadi, siang untuk belajar dan main. Malam untuk tidur. Now I get it!” teriak Kakak. Excited.

“Now you understand it, right?” saya mahukan kepastian.

“Kalau tak ada malam and we don’t stop playing, we will become very tired and cannot do well the next day… Nasib baik Allah swt buat siang dan malam, it makes the world so much fun!” Kakak menambah.

“Betul tu, Kakak. Kita kena bersyukur Allah swt jadikan siang dan malam (silih berganti). Kalau siang sahaja, tak best la..” sengaja saya menambah sebelum mematikan perbualan topik ini.

“Pa, nak tidur,” tiba-tiba Adik bersuara. Lakonannya gaya tidur dengan menutup mata sambil senyum, amat melucukan.

Si Adik yang berusia hampir 3 tahun ini memang pandai ‘berlakon’ dan banyak akalnya. Ada-ada saja aksinya yang menggelikan hati.

“Adik…” Kakak sudah mula nak beri lecture, “We are going home, mandi dulu, then dinner, baca Qur’an dan minum susu, selepas tu baru boleh tidur.”

Lengkap jadual dan tentatif harian disebut oleh Kakak, satu per satu.

Adik buat tak endah sahaja. Matanya terus ditutup sambil menjawab “Noooo…” kepada Kakak sambil mulutnya masih senyum, tanda mengusik Kakaknya yang garang.

Saya biarkan anak-anak ‘berdrama’ sesama mereka. Asalkan tak gaduh, kira OK la..

1. Terkadang kita lupa untuk bersyukur betapa banyaknya nikmat yang telah berikan kepada kita. Hatta, benda-benda yang kita anggap ‘kecil’ seperti siang dan malam inilah rahmat yang amat bernilai.

2. Banyak cara nak didik anak-anak. Namun, yang paling mudah dan berkesan ialah melalui alam dan kaitkan dengan al-Qur’an. Terbaik, Bro!


15 Hari Melarikan Diri, Suspek Lompat Pagar SPRM Berjaya Ditahan PDRM

Kecoh pada bulan ini apabila Suruhanjaya Pencegahan Rasuah Malaysia (SPRM) bertindak untuk menahan suspek yang terlibat dengan Macau Scam yang terdiri daripada orang ternama serta para selebriti.

Isu ini menjadi lebih hangat apabila suspek Macau Scam iaitu Goh Leong Yeong @ Alvin berjaya melarikan diri sewaktu dalam tahanan SPRM pada 11 Oktober lalu. 15 hari berlalu, pihak Polis Diraja Malaysia (PDRM) telah berjaya menahan suspek yang melarikan diri melibatkan judi dalam talian dan pengubahan wang haram pada jam 1.20 pagi tadi.

Menurut Pengarah Jabatan Siasatan Jenayah (JSJ) Datuk Huzir Mohamed berkata, suspek ditahan bersama seorang wanita di luar Lembah Klang. Difahamkan suspek telah dibawa ke Ibu Pejabat Pejabat Polis Kontinjen (IPK) Kuala Lumpur bagi tujuan permohonan reman.

Tambahnya lagi, Alvin telah ditahan di Genting Highland susulan operasi khas diadakan polis yang memburu suspek.

Dilaporkan sewaktu kejadian meloloskan diri 15 hari lalu, lelaki itu telah ditemani tiga lagi suspek terdiri daripada dalang utama serta dua anggota polis dalam proses diserahkan kepada pihak polis untuk siasatan berhubung kegiatan judi dalam talian dan penipuan Macau Scam.

Sebelum ini, terdapat anggota polis berpangkat koperal serta lelaki bergelar Datuk direman selama 21 hari bermula semalam sehingga 3 November depan bagi membantu siasatan kes perjudian atas talian di Cheras.

Setakat ini, SPRM memilih untuk membekukan kira-kira RM101 juta daripada 736 akaun bank dan menyita wang tunai RM5 juta serta merampas 23 kenderaan mewah pelbagai jenama serta motosikal berkuasa tinggi yang dipercayai dibeli hasil daripada aktiviti judi dalam talian tempatan.

Pada minggu lalu pihak PDRM pada awalnya mengesahkan Addy Kanna dan Leong Yeong tidak terlibat dengan Macau Scam sebelum menafikannya.

PDRM Sahkan Addy Kanna dan Leong Yeong Tidak Terlibat Dengan Macau Scam

Dibantu ‘Bodyguard’ Dan Dilarikan Dengan Kereta Myvi, Persoalan Suspek Macau Scam Lolos Terjawab

Tidak Tampil Bantu Siasatan Kes ‘Macau Scam’, Pelakon Lelaki Dan Pengacara Wanita Akan Dipanggil SPRM


Begini Rasanya Menjaga Anak Ekzema Yang Anda Patut Tahu

Pantang mama gerak sikit, merengek. Terpaksalah mendukungnya ke hulu ke hilir. Apapun syukur alhamdulillah ini di kira cukup baik berbanding sebelum ini. Sekurang-kurangnya dia tidak menggaru sambil menangis.

Dulu sambil nangis tu dia garu satu badan. Tak senang hati nak tinggalkan walau SESAAT. Adakala emergency nak ke bilik air terpaksa tinggal kejap, kena pecut selaju mungkin.

Pergi bilik air itu pun bila sudah tidak tertanggung menahan berjam-jam. Balik dari bilik air tercungap-cungap sambil periksa badan Durrah kalau-kalau ada yang terluka.

Saya pernah suarakan dengan suami apakah lebih baik jika saya pakai lampin pakai buang orang dewasa untuk kurangkan pergerakan saya ke bilik air.

Betapa ianya cukup perit. Ke mana pun saya pergi saya perlu dukung Durrah. Hanya ketika mandi saya tak boleh mandi sambil dukung Durrah.

Peluang untuk mandi perlu di ambil sebaik mungkin sebelum solat Subuh dan sebelum Solat Maghrib. Masa ini bantuan suami amat di perlukan untuk menjaga Durrah sebentar.

Sebelum tinggalkan Durrah tu kadang saya akan warning suami supaya jangan sesekali terlelap, risau suami tak perasan Durrah menggaru sampai berdarah.

Ampun bang. Kena warning bagai. Waktu nak mandikan Durrah juga amat perlukan bantuan suami untuk kawal kaki tangan nya dan saya mandikan dia.

Mandi asal cukup syarat untuk bersihkan badannya. Memang meraunglah setiap kali mandi tu dan pasti akan ada cebisan kulit-kulit Durrah yang tertinggal di tab mandiannya setiap kali selepas mandikannya.

Nak makan minum pun sambil dakap Durrah, sambil baring dan di suap suami pun pernah sebab tak nak Durrah terjaga kalau saya bangun.

Jenuh nak buat kerja sambil dukung dan kawal kedua-dua tangannya. Kadang dah kawal tangan tak sedar dia garu antara kaki pula.

Pernah dulu sambil sidai kain saya kepit tangannya, tak sedar dia garu kaki sampai berdarah-darah. Saya ada beli baby carrier tapi masalah bila pakai baby carrier tu Durrah akan gosok muka kat badan kita pulak.

Waktu ‘me time’ saya adalah waktu solat kerana hanya pada 5 waktu itu mahu tak mahu saya perlu tinggalkan dia sekejap dan fokus untuk solat.

Kalau dia nangis kuat sangat terpaksalah dukung sambil solat. Dukung dengan mengepit kedua tangannya untuk elakkan dia menggaru.

Tak pasal-pasal nanti kain telekung putih tu dicorakkan dengan darah. Hikmah dukung sambil solat ni time nak doa selepas solat memang cukup menginsafkan.

Mendoakan kesembuhan anak sambil menatap anak yang sedang di dakap erat. Allahu Tiada kata yang dapat menggambarkan suasana itu. Ibarat bumi bergoncang mengharapkan bantuan Allah.

Aduhai anak. Dirimu kecil tapi banyak mengajar mama erti ‘syukur’ dan ‘sabar’. Ini bahagian mama yang mampu mama tanggung.

Ada masa saya rasa agak down, cemburu melihat sihat aktifnya anak-anak lain bergerak ke sana ke mari tanpa perlu di dukung sentiasa.

Tapi kata-kata seorang hamba Allah menginsafkan saya. Katanya syukur jika anak kita selalu nak berdukung kerana satu masa nanti dia sudah jauh dari kita, tak nak di peluk cium dan pada masa itu kita akan merindui apa yang kita lalui sekarang.

Sejak dari itu saya cuba sedaya upaya untuk just enjoy the moment. Senyum dalam tangis bila berhadapan dengan orang.

Menjaga anak ekzema cukup mencabar. Jika anda punya keluarga yang berada di situasi seperti saya, berilah sokongan penuh kepada mereka.

Jangan sesekali katakan pada mereka ini semua akibat dosa silamnya, tapi katakanlah Allah sayang mereka, Allah mahu mengangkat darjat mereka suami isteri.

Jangan kusutkan fikiran mereka dengan 1001 cadangan produk itu ini yang kita sendiri pun tidak pasti kandungannya yang mungkin akan memudaratkan lagi kulit hypersensitive si anak ekzema.

Sesekali urut-urutlah bahu, belakang badan mereka. Saya amat terharu dengan layanan ibu mertua saya yang tidak jemu mengunjungi saya. Adakala badan saya diurut-urut.

Allah. Saya malu. Patut saya yang mengurut-urut ibu, bukan ibu yang mengurut-urut saya. Sungguh urutan itu rasa amat melegakan walau cuma sebentar. Terima kasih ibu mertuaku. Semoga beroleh haji yang mabrur nanti.

Terima kasih juga buat semua ahli keluarga, sahabat handai juga yang secara langsung dan tidak langsung sangat banyak beri sokongan moral, kewangan dan sebagainya.

Semoga ibu lain yang berada di situasi sama seperti ini juga terus tabah menjalani hari-hari yang mendatang.

Ekzema ni nampak macam ringan tapi hakikatnya hanya yang berada dalam situasi ini yang faham sakit peritnya sama ada di pihak pesakit ekzema atau penjaga pesakit ekzema.

Saya rasa agak terguris jika ada yang memperlekehkan penyakit ekzema ini. Alhamdulillah kini Durrah sudah beransur pulih.

Kadang tengah mandikan dan pakaikan baju Durrah tu suami kata pada saya tak sangka kulit anak kita dah pulih. Kuasa Allah taala kan. Setahun perjuangan kami merawat anak secara alami.

Nikmat sungguh rasanya setiap kali melihat dirinya tersenyum ceria, bermain dan bergelak tawa.

Mohon doakan Durrah sembuh sepenuhnya dan dapat berjalan tak lama lagi. Durrah mula merangkak di usianya setahun dua bulan sebab masa tu kaki tangan nya mula pulih. Durrah kini nak masuk setahun tujuh bulan.

Buat anakku Durrah, semoga suatu masa nanti kamu baca post ini agar kamu tahu,mama sayang kamu sepenuh hati mama. Sungguh.


Tonton Pengalaman Menaiki MAS A350 XWB Dengan Tempat Duduk ‘First Class’

Mungkin ramai yang tertanya-tanya apakah yang ditawarkan Malaysia Airlines buat mereka yang memilih tempat duduk ‘first class’ ke London. Pada video kali ini,Paul Stewart selaku YouTuber yang banyak berkongsi mengenai review tempat duduk kapal terbang bakal berkongsi pengalaman terbang ke London dengan bersama MH4. Tonton video ini untuk mengetahui dengan lebih lanjut bagaimana rasanya layanan yang bakal diterima menerusi MAS A350-900 ke London.